Pelajar transit kes terbaharu Covid-19 di Thailand

BANGKOK: Seorang pelajar Thailand yang kembali dari Arab Saudi dan masuk ke negara itu menerusi sempadan Malaysia merupakan kes Covid-19 terbaharu direkodkan di Thailand.Pelajar berusia 26 tahun itu tiba di Kuala Lumpur dan menaiki bas ke Narathiwat, Thailand menerusi Kompleks Imigresen, Kastam, Kuarantin dan Keselamatan (ICQS) Padang Besar, Perlis.

Penolong jurucakap Pusat Pentadbiran Situasi Covid-19 (CCSA), Dr Panprapa Yongtrakul berkata pelajar berkenaan dimasukkan ke fasiliti kuarantin pada 25 Mei dan disahkan positif Covid-19 semalam.“Semua 39 penumpang di dalam bas itu menjalani ujian saringan Covid-19,” katanya pada sidang media pada Sabtu.

Sehingga kini, tiada kematian dilaporkan di Thailand dalam tempoh 24 jam, menjadikan jumlah keseluruhan kes Covid-19 di negara itu adalah 3,077 dengan 57 kematian.- Bernama

Pic cap

Seorang pelajar Thailand yang kembali dari Arab Saudi dan masuk ke negara itu menerusi sempadan Malaysia merupakan kes Covid-19 terbaharu. – AFP

See author's posts


Lidam ransing ngemansangka Katibas

Nama kebuah nyereta politik?

Aku asal ari ruang bilik ke jelan iya ba siti endur ke jauh di ulu sungai ba Katibas, Song. Aku nemu pemerinsa ti diasaika mensia ba menua aku nyentukka hari tu. Indah sebedau badu bekereja tauka lama sebedau nemu pengawa bepolitik aku udah meri servis ke diri empu dikena meri insentif ngagai nembiak sekula gred A, meri randau, mantu nembiak masuk ngagai IPT enggau latih pengelandik. Mega meri bantu ngagai nembiak sekula nurun ngagai genturung palan ke dikedeka sida iya.

Beserimbai enggau nya, aku semampai nyereta ketuai ba menua tu lebuh maya program enggau bala mayuh laban deka nemu enggau nenak agi senentang gaya sosial enggau ngambika nemu agi genturung menua di pesisir sereta semampai deka nyukung sida iya senentang sebarang utai ke beguna ngagai pemansang rakyat.

Ketuai ti migai kitai meda utai ti digaga aku taja enda mayuh, sepengudahnya ngemai aku nyadi Ketuai Ranting ba genturung tengah Katibas. Aku berasai gaga ati laban diberi palan bekereja ke bendar taja semina enda lama. Aku neruska pengawa aku mantu mensia mayuh nengah jalai kediri empu.

Suah aku dikangauka datai enggau Konvensyen PBB sereta asil iya aku berengkah nemu pengawa bepolitik ba reti ke amat.

Aku enggau pengawa bepolitik laban deka mantu ngiga buah runding ti ukai semina meri penguntung ngagai parti politik ke disereta aku, tang pia mega enggau mensia mayuh tauka rayat ba menua.

Tu ukai pemutus ti senang digaga aku lebuh masuk politik, tang tu beguna bendar, sereta aku nemu tu siti pemutus ke nyengkeman ngambika meri servis ngagai rayat ba menua aku nengah jalai ke lebih nyengkeman enggau sukung ketuai ke manah sereta ngembuan juluk ati ti tinggi ke lebih agi Dato Sri Alexander Nanta Linggi enggau Datuk Amar Douglas Uggah Embas.

Aku nemu ari pun pengawa meri servis tauka mantu mensia mayuh endang pengawa ke pedis sereta mayuh penanggul. Aku deka bekereja enggau naka ulih nyadi sebengkah ari raban ke ngembuan ati ti kering mantu rayat. Aku deka nyadi ketuai semua orang sereta deka semua orang enggau aku enda ngira pangkat tauka ari ni penatai sereta tu sebengkah ari jalai ke nyengkeman dikena mantu rayat kitai.

Aku udah meri sebengkah ari pengidup aku mantu rayat, sereta enda ulih aku mikirka maya diatu sepengudah aku badu bekereja diau di rumah sereta enda ngereja sebarang utai. Aku pechaya sereta nemu endang bisi maya aku badu bekereja sereta begulai enggau bini aku lebuh badu ila, tang maya diatu kami patut mantu sereta ngasaika pemerinsa rayat ti tusah ba menua.

Tok Nan kala bejaku, “Enti deka meda orang seranta ngagai menua pesisir”. Kaban aku sereta aku endang semampai bepigai ba leka jaku nya taja kitai enda ngembuan penguat ke tegap deka bejalai ke semua nya.

Ngagai aku empu, aku udah bulih

Nama utai ti dikedeka aku ngagai ruang bilik aku sepengudah meri servis betaun-taun ba dunya korporat. Sereta diatu, ikas kedua ba pengidup aku, aku deka meri iya enggau penuh ati mantu orang bukai bulih nama utai ti dikedeka sida iya, nya aja (Sepengudah aku bulih nama utai ti dikedeka aku, aku mantu kita nama utai ti dikedeka kita).

Nama utai ti ditagaka aku ngagai rayat aku, KEMANSANGKA MENUA PESISIR (luar bandar) sereta TRANSFORMASYEN

Chabar ke pemadu besai iya nya deka ngansak mensia mayuh nuju siti juluk ati ke tampak ti deka diasaika lebuh manggai ba taun 2030.

Aku deka ngemai rayat aku ngasaika DUA SIFAR, iya nya sifar penyeranta enggau sifar enda nemu macha. Enggau leka jaku ti senang ditemu, kitai meseti nyadi mensia mayuh ke senang sereta anak kitai meseti nemu macha enggau nulis. Aku deka meri tumpu ngagai utai ke ulih diatur kitai enggau pengawa ngambi peluang ari asil asal kitai iya nya pengawa betanam betupi. Kitai deka narit pulai raban nembiak kitai, tang kitai meseti nyediaka rengka rama sereta penyambung ke manah.

Kitai meseti ngasuh iya beserimbai enggau jaku tangkil ‘Betanam Betupi Nya Pengawa Dagang’ sereta ‘Raban Nembiak Pun Pengawa Betanam Betupi’. Nya alai aku minta raban nembiak kitai pulai ngambi ngemansanka tanah sida iya.

Nyangka kelalu lebih tang enti kitai nguji deka ngubah diri, kitai enda nemu angka ubah pemansang ulih diatur sereta tu sebengkah ari pejalai aku ba ‘ UBAH ENGGAU TRANSFORMASYEN LUAR BANDAR’  ngambika ‘nadai siku tinggal’:

Sosioekonomi

Pengelemi sosioekonomi ke enda ngetu meri empas ke enda manah ngagai penguji deka nikika ikas nemu macha ba raban anak kitai. Ba pengawa tu kelimpah ari yuran ke mar, nembiak sekula mega beguna bendar ke telefon sereta penyambung internet baka ti diguna dikena ngenyenangka sida belajar…tang semua nya beguna duit.

Sosioekonomi ke majak niki tau amat nyadi ‘ubat’ ngagai penanggul kitai. Kitai mesti bisi ngembuan penyambung ke manah agi ngagai pelajar sekula, penatai pemisi enggau rengka guna diri ke bukai ti manah agi ngagai ruang bilik kitai. Ba selampor nengeri kitai dipadahka nyadi siti pelilih menua ke pemadu seranta. Nya alai, kitai patut ngambi pugu pengawa ke lebih tegap dikena munaska penyeranta kitai.

Leka jaku ngemansutka asil: Ngasilka nama utai ti ulih dijual

Kitai meseti mansutka pun penatai pemisi kitai. Song diberi asil menua baka sungai, tanah ti subur enggau utai tumbuh ke bukai. Kitai bisi ikan ke pemadu jelai nama baka ikan Empurau enggau buah baka rian enggau dabai. Kitai deka terus ngetanka sereta nanam tu, ti ulih idup enggau manah ba tanah kitai. Kitai mega benung mansik, palan nerenakka ikan ba Pusat Penetasan Ikan Cerdik di SMK Katibas, sebengkah ari projek begulai enggau sekula ti diintu raban Song Graduates Club (SGC).

Kitai meseti ngubah chara betanam betupi chara lama ngagai komersial sereta belajar nyimpan enggau ngira duit pengawa dagang. Bala kitai meseti belajar semua tu. Pia mega kitai neruska pengawa betanam lama ba baruh Opis Betanam Betupi, kami deka meri tumpu ngagai pengawa nanam baka kelapa sawit, kopi liberika, koko enggau nerenak ikan. Aku deka meda produk tu bisi orang meli ba menua tu sereta dieksport sereta kitai deka terus meri tumpu ngiga asil betanam betupi ti laku dibeli ba luar.

Berikan ba darat

Kami udah berengkah nerenak ikan ngena jalai mit ngena kanvas dikena nerenak ikan keli, talapia enggau sultan. Mayuh udah berengkah bulih asil enggau nyual ikan sida iya ba pasar tauka ba rumah panjai sida iya empu, semua tu meri penatai pemisi mimit ngagai ruang bilik sida iya.

Kopi Liberika/Coffea Liberica

Klon bansa tu tumbuh enggau manah ba tanah baka di Song. Kami udah ngatur pengawa begulai enggau kilang menua tu empu ngaga pengawa betanam betupi kontrak ti deka ngasilka kacang ijau ti dijual ba menua tu empu engggau ba menua luar. Projek pemun tu berengkah pun Bovember 2021, dikereja ruang bilik Ayong di Ng. Sebuluh. Kami melabaka ulih ngetau asil tauka leka kopi sereta asil iya ba timpun dua taun.

Koko

Pun koko udah ditanam ngena chara lama ba Bagi Kapit berengkah ari taun 1980-an tang laban ti enda entu berega sida ke betanama betupi mutar ngagai pengawa bukai. Enggau pengawa muka Pusat Pemprosesan Lembaga Koko Malaysia ba Kota Samarahan empai lama ke udah, iya udah meri peluang baru ngagai industri koko ba Sarawak, pia mega ngagai sida ti betanam betupi di Song. Kelimpah ari nya, enggau ‘bean-to-bar chocolate’ (tauka chokolat dijual ba bar) ke majak ngerekai ba menua tu, iya nya sida ke ngaga chokolat ngambi leka chokolat terus ari sida ti bekebun, udah nya nyadi chokolat asal, ke tau bendar ngangkatka agi pengawa nanam koko ba menua tu.

Kami deka berengkah enggau palan nanam enda lama agi dikena nyediaka anak koko ngagai rayat ba menua tu.

Kelapa sawit

Peminta ngagai Tandan Buah Segar (FFB) agi tinggi dikena nyukung sektor napis industri kelapa sawit.

Guna minyak enggau lemak mega majak niki enggau pemansut peminta ngagai kuasa baru dalam biofeul. Enggau nya, endang patut mansutka BTS kelapa sawit ba bagi nya dikena nyukung peminta napis enggau sebengkah ari tuju meri ngagai nikika tikas penyereta sosioekonomi rayat ba Kapit nengah jalai bekebun mit.

Nitih ti dipadahka ketegal rampa menua ke bebukit, sigi mar enti deka betanam kelapa sawit chara bedandang besai ba Kapit taja tanah iya subur. Kami udah muka palan nerenak anak kelapa sawit ngambika tau ngemenuhka peminta ari sida ke bekebun mit sepemanjai jalai alun. Kilang mega bisi damping iya nya ba Kenowit enggau Naman ba Sibu tauka kitai patut muka palan ngumpul ba Song dikena ngumpul semua BTS kitai. Nyadi siku orang ke nanam kelapa sawit, aku empu nemu nama utai ti patut digaga sida ke nanam kelapa sawit, nyengkaum di Song.

Pelajar sekula

Ngambika anak sida ke seranta enda ngasaika agi pemerinsa tauka penyeranta apai indai sida iya!

Aku enda kala tefikir ulih bisi penguntung deka belajar enggau mujur. Aku nemu maya nya pelajar sekula nya sebengkah ari reta ti pemadu berega ngagai aku. Pengering penyayau apai indai aku ngagai aku ti ngasuh aku neruska sekula nya utai ti enda ulih dibeli laban sida iya nyangka nemu nadai utai bukai beguna agi ari ngembuan anak laki ke bepelajar taja nempuh mayuh penanggul enggau penusah.

Pelajar sekula semampai damping ba ati aku. Pengidup aku berubah laban pelajar sekula, laban iya ukai semina ngajar aku macha enggau nulis, tang nyediaka pengulih kitai ngambika ngembuan penemu tauka runding ti bepengelandik ba pengidup ninting hari kitai. Aku udah meri bantu ngagai pelajar sekula nengah jalai meri insentif ngagai nembiak ke ngembuan pemutus ke manah, randau motivasyen, nembiak ke neruska pelajar ngagai IPT enggau latih pengelandik.

Ba pengawa ke besai agi, aku udah ngaga Song Graduates Club (SGC) dikena mantu nikika tikas pemutus peresa enggau pemutus kami. SGC mega dikena aku ngatur sereta bejalaika pengelandik nembiak kitai.

Nyentuka diatu kitai udah nemu dua tiga bengkah utai ti tau mantu kitai ba pengawa diri empu. Diserangkum ke semua kitai udah besetuju sereta ngembuan tanggungpengawa ngagai nasib kitai empu enggau;

Aku temegah ati laban mayuh graduan (nembiak universiti) sama bela mantu rayat kitai ba mayuh bengkah pengawa. Kami deka terus bekerjasama enggau piak ke bekuasa dikena nambahka enggau manah agi pengidup laban deka meda anak bisi perengka rama ke sama enggau ba bandar. Penudi iya enggai meda anak kitai ngasaika pemerinsa baka apai indai sida iya.

See author's posts


Saingan Serie A bakal bergema

ITALI semalam memberikan harapan kepada kelab Serie A setelah mengatakan pemain bola sepak boleh mengambil bahagian dalam sesi latihan individu kerana langkah-langkah paling ketat ‘lockdown’ Covid-19 mulai dilonggarkan .

Kebenaran Kementerian Dalam Negeri untuk pemain menghadiri kemudahan latihan kelab mereka menawarkan kepada peminat di negara yang gilakan bola sepak itu petanda pertama bahawa musim 2019-20 mungkin masih dapat diselamatkan.

Pertandingan ditinggalkan pada 9 Mac dalam menghadapi krisis kesihatan yang kini secara rasmi meragut hampir 29,000 nyawa di Itali dan 245,000 di seluruh dunia.

Beberapa kelab besar dengan cita-cita gelaran daripada kawasan yang kurang terjejas telah bercakap tentang kembali latihan selama berminggu-minggu.

Namun Perdana Menteri, Giuseppe Conte hanya membenarkan pasukan meneruskan aktiviti yang diatur pada 18 Mei iaitu tarikh yang mungkin mendorong penyempurnaan musim ini ke awal musim depan.

Beberapa wilayah yang telah menghindari wabak terburuk telah mengambil alih perkara dalam tangan mereka sendiri dan membiarkan kelab membuka kemudahan mereka untuk pemain berlatih sendiri.

Pasukan seperti Napoli dan Parma mengikuti jejak Lazio  hanya ketinggalan satu mata di belakang pendahuku Juventus – dan memberi kebenaran kepada pemain untuk kembali.

Mereka menegaskan bahawa tidak melanggar peraturan kerana Conte telah mengizinkan semua orang Itali untuk mula bersenam di tempat awam terbuka mulai hari Isnin.
Kementerian Dalam Negeri tunduk kepada yang tidak dapat dielakkan pada Ahad dan bersetuju bahawa pasukan boleh membuka kemudahan mereka kepada pemain untuk menjalani latihan.

“Atlet, profesional atau sebaliknya untuk sukan bukan individu dibenarkan  sama seperti setiap warganegara untuk bersenam di kawasan awam atau swasta,” kata Kementerian Dalam Negeri.

Tetapi pemain mesti menghormati peraturan penjarakan sosial sekurang-kurangnya dua meter dan larangan mengadakan perhimpunan awam.

Menteri Sukan, Vincenzo Spadafora menyatakan bahawa jalan untuk kembali ke bola sepak ‘semakin sempit’.

Manakala Presiden Liga, Paolo Dal Pino mengatakan Serie A ‘akan mematuhi’ sekiranya Conte memutuskan bahawa terlalu berbahaya untuk menyelesaikan kempen. Pasukan itu sendiri nampaknya berpecah belah tentang apa yang harus mereka lakukan.

Mereka yang bermain di wilayah utara yang paling terkena virus telah menyuarakan keprihatinan yang paling besar. – AFP

See author's posts


Enam warga Filipina dipenjara guna MyKad milik individu lain

SEPANG: Gara-gara mengggunakan MyKad milik individu lain untuk memasuki negara ini minggu lepas, enam warga Filipina termasuk seorang remaja masing-masing dijatuhi hukuman penjara antara satu hingga enam bulan oleh Mahkamah Majistret di sini, hari ini.

Lima tertuduh Sahara Jamil, 51; Husin Jailun, 48; Nur Aisah Isanul, 19; Ujirin Pandakan, 43; Mukmin Oskar, 29; masing-masing dihukum penjara enam bulan dan turut didenda RM5,000 seorang selepas mengaku bersalah atas pertuduhan yang dibacakan kepada mereka dalam bahasa Melayu di hadapan Majistret Ayuni Izzaty Sulaiman.

Kesemua mereka juga diperintah menjalani hukuman penjara 12 bulan jika gagal membayar denda tersebut.

Remaja perempuan berusia 15 tahun pula dihukum penjara selama sebulan dan tiada dikenakan denda selepas mengaku bersalah terhadap pertuduhan itu.

Mahkamah memerintah kesemua tertuduh menjalani hukuman penjara dari tarikh tangkap iaitu Khamis  lepas dan diarah supaya dirujuk kepada pihak Jabatan Imigresen Malaysia (JIM) selepas selesai menjalani hukuman.

Berdasarkan kertas pertuduhan, kesemua individu berkenaan didakwa telah menggunakan kad pengenalan milik orang lain sebagai pengenalan diri di Gate J11, Lapangan Terbang Antarabangsa Kuala Lumpur (KLIA) Terminal 2 di sini, kira-kira 1.30 tengah hari pada Khamis lepas.

Mereka didakwa mengikut Peraturan 25(1) (e) Peraturan-peraturan Pendaftaran Negara 1990 yang memperuntukkan hukuman penjara maksimum tiga tahun atau denda sehingga RM20,000 atau kedua-duanya, jika sabit kesalahan.

Pendakwaan dikendalikan Pegawai Pendakwa Jabatan Pendaftaran Negara (JPN) Zulkarnain Ahmad dan Nor Fadilah Mat Shaari.

Terdahulu, Zulkarnain dan Nor Fadilah memohon mahkamah menjatuhkan hukuman setimpal kerana tertuduh masuk ke negara ini melalui saluran yang tidak sah dan tindakan itu merupakan ancaman yang besar kepada negara.

Pada Sabtu lepas, media melaporkan Suruhanjaya Pencegahan Rasuah Malaysia (SPRM) telah menahan sembilan individu termasuk lima pegawai penguat kuasa disyaki terbabit sindiket penyeludupan pendatang tanpa izin di Sabah dalam operasi khas Op Lancar bersama JPN. – Bernama

See author's posts


SUPP sudah serah nama calon untuk 7 kerusi

AZREEN KERIA

KUCHING: Parti Rakyat Bersatu Sarawak (SUPP) sudah menyerahkan nama bakal calon untuk bertanding di tujuh kerusi Parlimen pada Pilihan Raya Umum ke-15 (PRU-15) kepada Premier Sarawak, Datuk Patinggi Tan Sri Abang Johari Tun Openg.

Presidennya, Dato Sri Dr Sim Kui Hian berkata, Abang Johari yang juga Pengerusi Gabungan Parti Sarawak (GPS) akan memuktamadkan senarai itu nanti.

Katanya, hanya Premier Sarawak mempunyai kuasa mengeluarkan surat watikah kepada calon nanti untuk bertanding menggunakan tiket GPS.

“Kami yang lain tidak mempunyai kuasa seperti itu untuk mengeluarkan surat watikah. Semua kerusi yang akan ditandingi oleh SUPP dianggap sebagai kerusi panas,” katanya.

Beliau yang juga Timbalan Premier Sarawak berkata demikian ketika ditemui pemberita selepas seminar Hari Kaunseling Sedunia 2022 di Ibu pejabat SUPP di sini, hari ini.

Pada PRU-14, SUPP bertanding di tujuh kerusi Parlimen tetapi cuma menang satu iaitu kerusi Parlimen Serian.

Penyandang kerusi Serian, Datuk Sri Richard Riot Jaem yang juga Timbalan Presiden SUPP dijangka dicalonkan semula untuk mempertahankan kerusi itu.

Bagaimanapun, setakat ini SUPP belum mengumumkan secara rasmi calon untuk kerusi Parlimen Bandar Kuching, Stampin, Miri, Sarikei, Sibu, dan Lanang.

Dr Sim yang juga Menteri Kesihatan Awam, Perumahan dan Kerajaan Tempatan bagaimanapun berkata, Abang Johari akan mengumumkan nama calon tidak lama lagi.

“Pada masa ini terdapat terlalu ramai calon, dan kita tidak tahu mana yang akan dipilih, dan saya sentiasa bimbang dalam situasi seperti ini, musuh terbesar adalah dalaman (SUPP),” katanya.

Beliau menyifatkan tujuh kerusi Parlimen yang secara tradisi ditandingi SUPP sebagai ‘kerusi panas’.

“Setiap kerusi adalah kerusi panas. Jika anda pergi ke Miri, ia adalah kerusi panas, dan begitu juga yang lain,”katanya.

Beliau juga berkata, PRU-15 kali ini adalah ‘luar biasa’ kerana kali pertama dalam PRU, GPS menggunakan logo sendiri dan manifesto tersendiri.

“Kita tahu bahawa sekurang-kurangnya satu parti muncul sebagai dominan pada masa ini. Tiada siapa yang dominan di bawah GPS seperti yang dinyatakan oleh Premier Sarawak,” katanya.

GPS dianggotai Parti Pesaka Bumiputera Bersatu (PBB), Parti Rakyat Sarawak (PRS), Parti Demokratik Progresif (PDP) dan SUPP).

See author's posts


Harapan kejuaraan Inter berakhir

Jurulatih Inter Milan, Antonio Conte berkata pasukannya ‘memberikan hadiah’ kepada Bologna dengan kemenangan 2-1 setelah setelah mereka melepaskan satu gol dan kelebihan pemain untuk melihat cabaran gelaran Serie A mereka begaikan sudah berakhir dengan cara yang dramatik.

Anak buah Antonio Conte memerlukan kemenangan untuk kembali berada lapan mata di bekalang pendahulu Juventus, dan satu di belakang Lazio di tempat kedua, tetapi walaupun mendahului menerusi gol ke-20 Romelu Lukaku dalam kempen kali ini dan bermain melawan 10 orang, mereka gagal mengambil kesempatan.

Juventus berada tujuh mata di tangga teratas setelah menewaskan Torino dalam derby Turin pada Sabtu, ketika Lazio yang berada di kedudukan kedua tewas kepada AC Milan.

Inter, yang juga terlepas sepakanpenalti ketika mendahulu 1-0, kini ketinggalan 11 mata dengan baki lapan perlawanan lagi musim ini dan hanya satu mata di depan Atalanta di tempat keempat yang menewaskan Cagliari 1-0.

“Sudah jelas apa yang berlaku, jadi tidak banyak yang dapat saya katakan,” kata Conte kepada DAZN. “Kita semua harus memikul tanggungjawab kita, pertama sekali saya sebagai jurulatih, kemudian pemain yang melangkah ke padang. Saya rasa kami memberikan Bologna permainan hari ini dan ini bukan kali pertama.

“Kita harus bertanya kepada diri sendiri sekarang, kedua-dua saya dan pemain.”

Pasukan tuan rumah di tempat ketiga mendahului pada pertengahan babak pertama ketika tandukan Lautaro Martinez hasil hantaran lintang Ashley Young di sebelah kiri tekena tiang gol, tetapi Lukaku sudah bersedia untuk menolak masuk bola muntah.

Itu merupakan gol liga ke-20 pemain antarabangsa Belgium ini sejak menyertai Inter dari Manchester United tahun lalu dan yang ke-26 dalam semua pertandingan. – AFP

See author's posts


Pemimpin GPS sedia hadapi PRN-12

KUCHING: Pemimpin masyarakat Gabungan Parti Sarawak (GPS) di kawasan parlimen Santubong sudah bersiap sedia untuk menghadapi pilihan raya negeri (PRN) akan datang.

Pada sesi Randau anjuran Ahli Parlimen Santubong, Dato Sri Dr. Wan Junaidi Tuanku Jaafar, para pemimpin turut berikrar untuk memberikan sokongan penuh kepada calon kerusi Dewan Undangan Negeri (DUN) yang diletakkan parti dalam pemilihan itu.

Katanya, sokongan daripada pemimpin masyarakat adalah penting kerana mereka adalah orang yang paling rapat dengan rakyat dan pendapat serta pandangan mereka adalah penting untuk membantu wakil rakyat menilai sentimen semasa rakyat.

“Pemimpin ini mewakili rakyat dan itulah sebabnya penting untuk sentiasa melibatkan diri dengan mereka untuk mengikuti perkembangan apa yang berlaku di peringkat akar umbi.

“Saya sememangnya gembira untuk terus menerima sokongan yang begitu kuat daripada pemimpin masyarakat kawasan saya dan saya tahu mereka sudah bersedia untuk pilihan raya negeri,” katanya selepas sesi bersama pemimpin yang diadakan di Pusat Konvensyen Penview, di sini, pada Sabtu lalu.

Lebih 100 ketua masyarakat dari tiga DUN Tanjung Datu, Pantai Damai dan Demak Laut menghadiri sesi bersama pemimpin anjuran Dr. Wan Junaidi.

Beliau yang juga Menteri Di Jabatan Perdana Menteri (Parlimen dan Undang-undang) juga mengambil kesempatan untuk menjelaskan kepada pemimpin mengenai pelbagai agenda transformasi yang dijalankan kerajaan termasuk Rang Undang-Undang untuk meminda Perlembagaan Persekutuan, yang berkaitan dengan Perjanjian Malaysia 1963 (MA63) serta isu-isu mengenai Undi 18 dan pendaftaran pengundian automatik.

“Dua isu ini sedang banyak dipolitikkan oleh mereka, termasuk ahli politik, yang mungkin tidak mempunyai pengetahuan dan maklumat yang betul mengenai perkara itu.

“Sebab itu penting untuk mengadakan sesi taklimat seperti ini secara berkala dengan ketua masyarakat supaya mereka dapat membantu menjelaskan isu ini kepada orang ramai,” tambahnya.

Oleh JEAKQLEYN YACHO

See author's posts


1.2 JUTA DAFTAR DIVAKSIN

KUCHING: Dianggarkan sebanyak 1.2 juta bersamaan dengan 55 peratus rakyat Sarawak mendaftar untuk mendapatkan vaksin Covid-19.

Penasihat Jawatankuasa Pengurusan Bencana Negeri (JPBN) Dato Sri Dr. Sim Kui Hian berkata, satu lagi vaksin Covid-19 berjadual mingguan dari Program vaksinasi Covid-19 Nasional (PICK) tiba di Kuching.

“Oleh kerana kita telah mendapat lebih banyak jenis vaksin dan lebih banyak dos vaksin di Malaysia mulai bulan Mei dan seterusnya, Sarawak bersedia untuk meningkatkan skala dengan cepat (sehingga 20,000 suntikan sehari daripada kedua-dua kemudahan kesihatan swasta dan awam).

“Kita berterima kasih di atas kerjasama erat Kementerian Kesihatan Malaysia (KKM) dan Badan Bertindak Imunisasi Covid-19 (CITF).

“Sarawak akan terus memperjuangkan hak perkongsian di bawah Program Imunisasi Covid-19 Kebangsaan (PICK) serta berusaha mencari alternatifnya sendiri,” katanya.

Beliau berkata demikian dalam kemaskini laman Faceboknya, pada Rabu.

Dr. Sim yang juga merupakan Menteri Kerajaan Tempatan dan Perumahan berkata, Sarawak berada di landasan yang tepat untuk menyelesaikan vaksinasi bagi mereka yang layak mendaftar menjelang Ogos.

Katanya, 2.2 juta rakyat Sarawak layak untuk Program Vaksinasi Nasional Covid-19.

“Walaupun selepas 868,000 rakyat Sarawak telah mendaftar dalam MySejahtera dan 250,000 hingga 300,000 lain (selepas pembersihan data mengelakkan pertindihan) pendaftaran secara manual, kemungkinan paling banyak 1.2 juta orang Sarawak mendaftar (55 peratus),” jelasnya.

Dr. Sim berkata, vaksin jenis Pfizer, selepas dos pertama, tiga minggu seterusnya adalah untuk dos kedua, vaksin Sinovac pula selepas dos pertama, empat minggu untuk dos kedua.

Sementara itu bagi vaksin AstraZeneca selepas satu dos, tiga bulan untuk dos kedua, Vaksin Cansino (hanya satu dos) dan vaksin Sputnik adalah dua dos.

Oleh JEAKQLEYN YACHO

See author's posts


Komited promosi Sarawak ke seluruh dunia

KUCHING: Kementerian Perdagangan Antarabangsa dan Industri, Terminal Perindustrian dan Pembangunan Usahawan terus komited dalam usaha untuk mempromosikan Sarawak ke seluruh dunia.

Menterinya, iaitu Timbalan Ketua Menteri Datuk Amar Awang Tengah Ali Hasan telah mengadakan pertemuan ZOOM dengan Pelabur Korea Selatan yang telah menyatakan minat mereka untuk melabur sebanyak RM2.8 bilion di Sarawak.

“MINTRED telah memberi jaminan kepada para pelabur Korea bahawa MINTRED akan membantu mereka untuk memastikan kejayaan pelaksanaan projek mereka,” ujarnya dalam satu kenyataan media semalam.

Antara yang menghadiri mesyuarat ZOOM ialah Menteri Muda Usahawan dan Pembangunan Perusahaan Kecil dan Sederhana (PKS) Datuk Mohd. Naroden Majais, Setiausaha Tetap, MINTRED Sarawak Datu Liaw Soon Eng, Pengarah MIDA Sarawak Redzuan Abdul Rahman Pengarah, Jabatan Alam Sekitar, Sarawak Hamzah Mohamad, Pengurus Besar Lembaga Pembangunan Bintulu Puan Rodziah  Morshidi dan wakil dari Sarawak Energy Berhad, MIDA Seoul, Imigresen dan Lembaga Perancangan Negeri.

See author's posts


Serian FA azam ‘lenyapkan’ Sarikei FA

SKUAD Serian FA sedar mereka tiada pilihan selain melakar kemenangan ke atas Sarikei FA dalam aksi saingan Kumpulan A pusingan akhir Liga SSC-FAS pada jam 4.15 petang ini esok di Stadium Negeri, Petra Jaya.

Ketua Jurulatih Serian FA, Rockeffller Sullau berkata, ia satu perlawanan yang cukup penting buat pasukan kendaliannya seandai mahu mengintai peluang ke pusingan seterusnya.

“Terlalu awal untuk mengatakan ini adalah perlawanan hidup mati tetapi kami tidak ada pilihan selain wajib menewaskan Sarikei FA, petang esok. Saya bertanggungjawab untuk membawa kemenangan buat pasukan ini dan semua pemain harus melaksanakannya.

“Selepas mencatatkan keputusan seri 1-1 menentang PEC Bintulu dan bangkit menemui sentuhan kemenangan 2-1 menentang Miri FA baru-baru ini, mata itu belum cukup untuk pasukan kita dengan selesa mahu melangkah ke pusingan kalah mati selepas ini,” katanya kepada Utusan Sarawak hari ini.

Rockeffller berkata beliau yakin anak buahnya dalam aksi penting esok tidak akan menyerah kalah dan akan berjuang berhabis-habisan pada perlawanan itu sehingga ke wisel penamat.

“Kita akan beri tekanan yang hebat kepada Sarikei FA. Saya akan menurunkan kesebelasan pemain terbaik ketika kita menang menentang Miri FA tempoh hari,” katanya.

Rockeffller mahu pemainnya memanfaatkan sepenuhnya peluang yang terhidang dalam misi untuk menang pada perlawanan itu  nanti.

Oleh ADI SAFARMAN

See author's posts


Ribut Salji: 21 maut terperangkap dalam kenderaan

ISLAMABAD: Sekurang-kurangnya 21 maut akibat suhu sejuk apabila puluhan ribu pelawat menyerbu bandar bukit Pakistan untuk melihat salji lebat luar biasa, mencetuskan kesesakan lalu lintas yang teruk, kata pihak berkuasa pada Sabtu lalu.

Polis melaporkan bahawa sekurang-kurangnya lapan orang maut membeku di dalam kereta mereka, sementara tidak jelas sama ada yang lain mungkin maut akibat sesak nafas selepas terhidu asap ekzos dalam kenderaan bersalji.

Menteri Dalam Negeri, Sheikh Rashid berkata, pasukan tentera digerakkan untuk membersihkan jalan raya dan menyelamatkan ribuan yang masih terperangkap berhampiran Murree, sekitar 70 kilometer timur laut ibu negara, Islamabad.

Video yang dikongsi di media sosial menunjukkan kereta penuh dengan timbunan salji setinggi semeter di atas bumbung mereka.

“Salji lebat menyebabkan kesesakan lalu lintas dan penutupan jalan raya,” ujar Babar Khan, seorang pelancong yang terkandas selama berjam-jam memberitahu AFP melalui telefon.

“Jalan raya juga ditutup kerana pokok tumbang di kebanyakan tempat,” ujarnya.

Laman sesawang Pusat Ramalan Cuaca Kebangsaan Pakistan berkata, salji lebat dijangka turun di kawasan itu sehingga semalam, manakala Menteri Penerangan Fawad Chaudhry berkata, rekod cuaca telah dipecahkan dalam tempoh 48 jam yang lalu selepas sedekad.

Selama beberapa hari, media sosial Pakistan penuh dengan gambar dan video orang ramai bermain salji di sekitar Murree, sebuah bandar peranginan yang indah dan dibina oleh British pada abad ke-19.

Pejabat Ketua Menteri Wilayah Punjab berkata, kawasan tersebut telah diisytiharkan sebagai kawasan bencana dan menggesa orang ramai menjauhkan diri, manakala Perdana Menteri Imran Khan berkata, beliau terkejut dan kecewa dengan tragedi itu.

“Salji yang tidak pernah berlaku sebelum ini dan orang ramai tergesa-gesa meneruskan perjalanan ke lokasi tanpa memeriksa keadaan cuaca menyebabkan pentadbir daerah tidak bersedia.

“Kami mengarahkan siasatan dan meletakkan peraturan untuk memastikan pencegahan tragedi sedemikian,” ujarnya dalam ciapan Twitter.

Amaran lalu lintas

Pihak berkuasa memberi amaran pada hujung minggu lalu bahawa terlalu banyak kenderaan cuba memasuki Murree, tetapi itu gagal menghalang gerombolan pelancong dari ibu negara.

“Ia bukan sahaja pelancong, tetapi penduduk tempatan juga menghadapi masalah yang teruk,” ujar Usman Abbasi, seorang lagi pengunjung yang terkandas.

“Silinder gas telah kehabisan dan air minuman tidak tersedia di kebanyakan kawasan sama ada ia beku atau paip air telah rosak akibat kesejukan yang teruk,” ujarnya.

Jabatan Perhubungan Awam Angkatan Tentera Pakistan berkata, orang ramai yang masih terkandas di Murree akan dipindahkan ke lima kem bantuan tentera.

Operasi menyelamat diteruskan dengan jentera berat bekerja tanpa rehat dan pasukan tentera dipindahkan dan membersihkan lalu lintas bagi membuka jalan.

Pekan itu mempunyai penduduk sekitar 30,000, pada ketinggian 2,300 meter yang terletak pada tepi bukit dan lembah yang curam dan memiliki jalan sempit yang kerap berlaku kesesakan walaupun dalam cuaca baik.

Sheikh Rashid berkata, penduduk turut membantu orang ramai yang terperangkap di bandar itu selain menyediakan selimut dan makanan kepada mereka.

Pihak berkuasa berkata, sekolah dan bangunan kerajaan menerima mereka yang boleh sampai ke bandar dari jalan tersekat.

Sementara itu, Perkhidmatan Kecemasan Pakistan, Rescue 1122 mengeluarkan senarai seramai 21 orang yang telah disahkan meninggal dunia, termasuk seorang anggota polis, isteri dan enam anak mereka.

Jurucakap Kerajaan Punjab Hasaan Khawar berkata, mereka yang meninggal duni adalah disebabkan maut membeku di dalam kereta mereka yang dilitupi salji.

Tambah Rescue 1122, satu lagi keluarga yang terdiri daripada lima orang juga antara yang maut. -AFP

See author's posts


Komited kembangkan semua sektor ekonomi

DIYANA SAMSUDDIN

KUCHING: Kerajaan Sarawak komited untuk mengembangkan semua sektor ekonomi di Sarawak terutama di kawasan luar bandar bagi membolehkan penduduk menikmati kehidupan yang lebih baik.

Selain itu Timbalan Ketua Menteri, Datuk Amar Awang Tengah Ali Hasan menyatakan agenda pembangunan luar bandar akan dilaksanakan untuk membolehkan taraf hidup yang lebih tinggi dinikamti penduduk luar bandar yang juga sebagai sebahagian daripada usaha kerajaan negeri untuk memulihkan ekonomi.

Awang Tengah menegaskan Kerajaan Sarawak berkomitmen untuk memastikan semua sektor ekonomi dikembangkan dengan menggunakan pendekatan holistik.

“Ini termasuk agenda pembangunan yang akan dilaksanakan secara khusus di luar bandar,” katanya pihak kerajaan ingin membolehkan masyarakat mempunyai kualiti hidup yang baik dan taraf hidup yang lebih baik.

Walaupun Hari Gawai tahun ini disambut dalam tempoh Perintah Kawalan Gerakan Bersyarat (PKPB), Awang Tengah yakin masyarakat dapat merayakan perayaan ini dalam suasana gembira dan bersemangat ketika berkomunikasi antara satu sama lain melalui platform media sosial seperti Facebook, WhatsApp, Instagram dan sebagainya.

“Ini adalah norma baru yang harus kita terima,” katanya dalam satu kenyataan semalam sambil mengakui ketika perayaan Hari Raya Aidilfitri, rakyat menjadikan platform media sosial untuk berinteraksi sambil memberi rasa gembira dan menggembirakan ahli keluarga dan orang tersayang.

Menurutnya walaupun acara ‘ngabang’ tidak dibenarkan semasa perayaan Gawai tahun ini kerana pandemik Covid-19, beliau percaya rakyat memperoleh waktu yang berkualiti untuk dihabiskan bersama ahli keluarga dan boleh meraikan bersama pada perayaan akan datang.

“Dengan ini saya berharap perayaan Gawai dapat menjalin hubungan yang lebih erat antara semua kaum dari kepercayaan, budaya dan latar belakang yang berbeza,” ujarnya yang juga Menteri Perdagangan Antarabangsa dan Industri, Terminal Industri dan Menteri Pembangunan Usahawan.

Dalam kenyataan yang sama beliau menzahirkan

penghargaannya kepada barisan hadapan yang bekerja keras untuk memastikan bahawa Sarawak dapat memutuskan rantai transmisi Covid-19.

Sehubungan dengan itu, beliau meminta orang ramai untuk mematuhi garis panduan dan peraturan CMCO serta prosedur operasi standard (SOP) yang digariskan oleh kerajaan persekutuan dan negeri untuk memastikan bahawa Sarawak bebas dari Covid-19.

“Saya berharap anda semua selamat, menjaga diri anda, menjaga kesihatan anda semasa festival Gawai ini,” ujarnya sambil mengucapkan Selamat Hari Gawai, Gayu Guru Gerai Nyamai.

See author's posts


ADUN Meradong kunjungi Timbalan Residen Sarikei sempena Aidilfitri

BINTANGOR: Ahli Dewan Undangan Negeri (ADUN) Meradong, Datuk Ding Koung Hiing bersama rombongannya berkunjung ke rumah Timbalan Residen Sarikei, Badjuri Bidin sempena sambutan Aidilfitri.

Kunjungan tersebut merupakan anjuran Parti Rakyat Bersatu Sarawak (SUPP) Cawangan Bintangor.

Menurut Ding, suasana sambutan Aidilfitri kali ini lebih meriah berbanding dua tahun lalu.

“Sambutan Aidilfitri pada tahun ini menampakkan kemeriahan dan diraikan oleh semua lapisan masyarakat berbanding dua tahun lalu kerana masih ketakutan dengan jangkitan pandemik Covid-19.

“Di sini kita dapat lihat keunikan sambutan Aidilfitri. Tetamu yang datang berkunjung terdiri daripada kaum Melayu, Cina dan Iban,” katanya ketika ditemu bual para pemberita, semalam.

Tambahnya, hubungan yang mesra dan erat akan diteruskan kerana sambutan hari perayaan merupakan peluang terbaik untuk mengeratkan hubungan silaturahim.

Turut hadir ialah Ketua Wanita SUPP Cawangan Bintangor, Kaunselor Chieng Ming Kiong, Ketua Pemuda SUPP Cawangan Bintangor, Ley Chee Hua, Setiausaha SUPP Cawangan Bintangor, Lau Sie Hing dan Kapitan Wong Leh Hee.

Oleh EARL ANEK

See author's posts


Jalan ke kebun Stapang siap

MARUDI: Pembinaan jalan batu ke kebun Stapang di sini yang bernilai RM254,510.00 siap disempurnakan.

Timbalan Speaker Dewan Undangan Negeri (DUN),  Dato Gerawat Gala berpuas hati dengan pelaksanaan projek tersebut mengikut jadual yang ditetapkan.

Katanya, kos pembinaan jalan tersebut adalah di bawah Projek  Transformasi Luar Bandar (RTP) dikendalikan Jabatan Kerja Raya Bahagian Miri.

Jalan sepanjang 1.8 kilomter itu dilaksanakan Syarikat A & A Enterprise dan mula dibina pada September 2019 dan siap pada 1 Januari tahun ini.

Gerawat yang juga Ahli Dewan Undangan Negeri (ADUN) Mulu berkata jalan berkenaan akan dipanjangkan dua kilometer lagi atas permintaan penduduk kampung Stapang.

Beliau menyerahkan kepada JKR untuk menganggarkan kos pembinaan sambungan jalan ini nanti.

Oleh Jiku Juguong

See author's posts


Bas hidrogen kembali beroperasi

KUCHING: Menteri Pengangkutan Sarawak, Datuk Lee Khim Shin berpuas hati dengan penyambungan semula operasi percubaan perkhidmatan bas hidrogen di Bandar raya Kuching dan menyaran agar orang ramai memanfaatkan perkhidmatan bas percuma ini.

Beliau berkata, bas itu masih berada dalam keadaan sempurna dan serupa dengan apa yang diterima sebelum pelaksanaan Perintah Kawalan Pergerakan (PKP).

Beliau berkata demikian ketika mengambil bahagian dalam sesi perjalanan yang menggunakan laluan ‘Downtown Heritage Loop’ pada 3 September lalu.

Turut hadir, Setiausaha Tetap Kementerian Pengangkutan Sarawak (MOTS), Buckland Bangik dan kakitangan pengurusan kanan dari Sarawak Metro Sdn. Bhd. iaitu anak syarikat Perbadanan Pembangunan Ekonomi Sarawak (SEDC).

Menurut Lee, tempoh operasi percubaan adalah penting bagi pengilang bas dan juga Kerajaan Negeri untuk mengumpul data sebagai persiapan untuk pelan pengangkutan awam masa depan di Sarawak termasuk cadangan penggunaan hidrogen bas bagi sistem Automated Sistem Rapid Transit (ART).

Beliau turut memuji Sarawak Metro Sdn. Bhd. yang merupakan anak syarikat milik penuh SEDC dalam menguruskan operasi percubaan perkhidmatan bas hidrogen di sekitar bandar raya ini.

“Sementara itu, penyambungan semula perkhidmatan dilakukan bersesuaian dengan arahan prosedur operasi standard (SOP) termasuk pengimbasan suhu penumpang sebelum mereka menaiki kenderaan.

“Bahagian dalam bas juga kerap dibersih secara berkala pada setiap akhir perjalanan sepanjang tempoh operasi percubaan yang berjalan bermula 8.00 pagi hingga 6.30 petang setiap hari kecuali Sabtu dan Ahad.

“Buat masa ini, para penumpang boleh menggunakan laluan “Downtown Heritage Loop” yang berlepas dari perhentian bas di hadapan Riverside Majestic Hotel,” jelasnya.

Sementara itu, dalam siri perbincangan diadakan antara Sarawak Metro dan syarikat pengeluar bas, Foshan Feichi Automobile Manufacture Co., Ltd (Feichi) yang berpusat di China telah berakhir dengan persetujuan bahawa juruteknik tempatan akan melakukan kerja penyelenggaraan berjadual yang diperlukan di dalam bas, sesuai dengan spesifikasi yang diperlukan sambil memastikan jaminan untuk kenderaan akan tetap dijaga.

Sepanjang tempoh PKP dan akibat dari sekatan perjalanan warga asing ke Sarawak, pihak Feichi bersetuju untuk membantu juruteknik tempatan melalui sesi latihan maya dan juga melakukan penyelenggaraan melalui dalam talian.

“Ini adalah sebahagian daripada usaha proaktif untuk memastikan bas tersebut kembali diguna untuk meneruskan tempoh percubaan operasi, walaupun terdapat banyak cabaran yang dihadapi kerana Perintah Kawalan Pergerakan Pemulihan (PKPP) telah dilanjut sehingga 31 Disember depan termasuk batasan perjalanan bagi warga asing ke Sarawak.

“Kenderaan tersebut juga telah melalui semua pemeriksaan yang diperlukan dan mendapat kelulusan dari beberapa agensi kerajaan termasuk Lembaga Perlesenan Kenderaan Perdagangan (LPKP), Jabatan Pengangkutan Jalan (JPJ) dan PUSPAKOM,” ujarnya.

See author's posts


Terima kasih pengundi Batang Lupar – Shafizan

SIMANGGANG: Calon muda Gabungan Parti Sarawak (GPS) bagi kerusi Parlimen Batang Lupar, Mohamad Shafizan Kepli menzahirkan penghargaan kepada pengundi kerana memilihnya sebagai wakil rakyat di kawasan itu.

Shafizan, 37, yang pertama kali bertanding pada Pilihan Raya Umum ke-15 (PRU-15) menang dengan majoriti 14,463.

Beliau memperoleh 19,627 undi menewaskan lawannya dari Pakatan Harapan (PH) Wel @ Maxwell Rojis (2,768 undi) dan Perikatan Nasional (PN) Hamdan Sani (5,164 undi).

“Saya menerima kemenangan ini dengan rendah hati dan penuh kesedaran bahawa amanah dan tanggungjawab yang diletakkan di bahu saya dan pasukan kami di Parlimen Batang Lupar sangat besar.

“Insya-Allah, kami akan ambil langkah dan tindakan yang selari dengan harapan serta aspirasi penduduk di kawasan ini,” katanya.

Menurutnya, beliau komited meneruskan legasi, perjuangan dan pengorbanan bekas Ahli Parlimen Batang Lupar selama enam penggal, Dato Sri Rohani Abdul Karim demi pembangunan di situ.

“Malah, Dato Sri Rohani banyak membantu kemenangan saya di sini. Tidak ketinggalan juga kepada ketiga-tiga Ahli Dewan Undangan Negeri (ADUN) Sebuyau, Datuk Julaihi Narawi, ADUN Beting Maro, Julaihi Gapor dan ADUN Lingga Dayang Noorazah Awang Sohor.

“Dalam pada itu, saya juga ingin merakamkan penghargaan setinggi-tingginya kepada pengundi yang sanggup mengorbankan masa dan tenaga malah wang ringgit bagi memastikan anda semua dapat menunaikan tanggungjawab sebagai pengundi.

“Saya juga ingin merakamkan ucapan terima kasih kepada semua pihak khususnya seluruh jentera parti serta pasukan kami yang telah berpenat lelah dan banyak berkorban untuk sekian lama, lebih-lebih lagi dalam tempoh 14 hari berkempen, demi memastikan kemenangan GPS di sini,” katanya.

See author's posts


Undian awal babit 120 orang di Lawas

LAWAS: Seramai 90 orang daripada 120 orang yang layak mengundi awal membabitkan anggota polis, turun mengundi untuk Parlimen Lawas bermula jam 8.00 pagi ini.

Pusat pengundian awal Parlimen Lawas bermula jam 8.00 pagi dan ditutup pada jam 2.00 petang ini.

Turut berada di lokasi pengundian awal ialah Pegawai Pengurus Pilihanraya bagi Parliman terbabit, Ladin Atok untuk memantau perjalanan undi awal di Rumah Perkep IPD Lawas.

Ladin ketika ditemui pemberita berkata, proses pengundian awal berjalan lancar dan tidak menerima aduan salah laku.

“Cuma saya menerima aduan orang awam (kebelakangan ini) berhubung poster pilihan raya yang menghalang pandangan di simpang dan jalan-jalan yang ditutupi poster parti bertanding.

“Keseluruhannya keadaan terkawal dan semua parti bertanding mematuhi peraturan yang ditetapkan pihak berkuasa,” katanya.

Sementara itu, Ketua Polis Daerah Lawas, DSP Sila Kadong memberi jaminan pihak Polis Daerah Lawas kini dalam persiapan yang rapi bagi berdepan sebarang kemungkinan termasuk banjir.

Orang ramai juga dinasihatkan untuk turun mengundi tanpa rasa takut pada 19 November ini kerana pihak polis akan sedaya upaya memastikan mereka keluar mengundi dengan selamat dan balik dengan selamat.

“Kita memang dalam persiapan yang tinggi dan sedia berdepan sebarang kemungkinan termasuk banjir.

“Pihak polis daerah Lawas juga akan bertindak dengan pasukan Cantas dan Unit Tempur Ringan(LSF) jika diperlukan,” katanya ketika di temui media selepas mengundi awal di sini hari ini.

Setakat ini pihak polis Lawas tidak menerima sebarang laporan berhubung kesalahan dalam kempen pilihanraya Umum kali ini.

Oleh ADENG EDRUS

See author's posts


Penyiasat nahas MH17 dedah penemuan baharu 8 Februari

THE HAGUE: Penyiasat antarabangsa berkata mereka akan mendedahkan hasil siasatan ke atas pihak lain yang dipercayai terbabit dalam menjatuhkan pesawat Malaysia Airlines MH17 bulan depan, selepas tiga orang didapati bersalah tahun lalu.

Penemuan itu dijangka menyentuh mengenai penyelidikan mereka berhubung siapa dalang sebenar mengarahkan serangan peluru berpandu yang menembak jatuh pesawat itu di timur Ukraine pada 2014, dan pihak yang membekalkan peluru buatan Russia itu.

Seorang warga Russia dan seorang warga Ukraine dijatuhi hukuman penjara seumur hidup tanpa kehadiran kerana membunuh oleh mahkamah Belanda pada November lalu.

Bagaimanapun, mereka didapati tidak menyebabkan tembakan dilepaskan, sebaliknya hanya membantu membawa peluru berpandu berkenaan ke Ukraine.

Pada sidang akhbar di The Hague yang dijadualkan pada 8 Februari depan, penyiasat akan mendedahkan hasil siasatan sedang dijalankan terhadap pihak lain yang terbabit dalam nahas pesawat MH17, kata Pasukan Penyiasat Bersama (JIT) dalam satu kenyataan.

Menurut kenyataan itu, waris mangsa akan dimaklumkan terlebih dulu mengenai perkara itu.

“Selain pembabitan DPR (Republik Rakyat Donetsk), JIT juga menyiasat anak kapal Buk-TELAR dan mereka bertanggungjawab membekalkan sistem senjata Russia yang menyebabkan MH17 terhempas,” katanya.

Hakim Belanda mendapati warga Russia, Igor Girkin dan Sergei Dubinsky selain Leonid Kharchenko dari Ukraine adalah ahli kumpulan pemisah DPR, kumpulan yang dikawal oleh Moscow.

Hakim bagaimanapun berkata, tidak jelas siapa sebenarnya mengendalikan sistem peluru berpandu BUK ketika pesawat itu ditembak jatuh.

Kesemua 298 orang di dalam pesawat itu terbunuh apabila ia ditembak di timur Ukraine yang dikuasai pemisah pada 17 Julai 2014.

Russia menafikan sebarang pembabitan dalam serangan menembak jatuh pesawat itu, atau peranan mengawal kumpulan pemisah.

JIT terdiri daripada ahli dari Belanda, Australia, Belgium, Malaysia dan Ukraine, negara yang paling teruk terjejas akibat nahas pesawat Boeing 777 itu.

Hakim hak asasi Eropah di Strasbourg pada Isnin lalu secara berasingan memutuskan bahawa kebanyakan aduan yang dikemukakan oleh Belanda mengenai MH17 boleh diterima. – AFP

See author's posts


Sarawak Energy perkenalkan SEAS

KUCHING: Sarawak Energy memperkenalkan Sistem Temujanji Sarawak Energy atau SEAS pada 1 Oktober 2021 di kaunter perkhidmatan pelanggannya di Saradise untuk meningkatkan dan memperbaiki perkhidmatan pelanggan.

Pelanggan yang merancang untuk mengunjungi kaunter perkhidmatan pelanggan di Saradise boleh membuat janji temu dalam sistem tersebut mulai 1 September 2021 dengan memilih tarikh dan waktu pilihan mereka.

Pengurus Besar untuk Jabatan Runcit Sarawak Energy Ng Shou Fui mengatakan bahawa pengenalan sistem ini akan memberi banyak manfaat kepada pelanggan, dan juga untuk mencegah penyebaran Covid-19 dengan lebih meluas.

“Dengan menggunakan SEAS sebagai platform tempahan janji temu, kami akan melihat penjadualan dan pengurusan lalu lintas yang lebih baik di kaunter perkhidmatan pelanggan kami untuk pengalaman perkhidmatan pelanggan yang lebih baik.

“Dengan berbuat demikian, pelanggan tidak perlu lagi menunggu lama sebelum dihadiri oleh kakitangan perkhidmatan pelanggan kami,”jelasnya dalam satu kenyataan semalam.

Mengulas lanjut, Ng berkata sebagai permulaan, SEB akan menerapkan sistem ini di kaunter perkhidmatan pelanggan kami di Saradise.

“Kami mensasarkan pelaksanaan SEAS di semua kaunter perkhidmatan pelanggan kami di seluruh Sarawak menjelang tahun 2022.

“Pada masa yang sama, utiliti kuasa juga mengumumkan bahawa hanya pelanggan dan kontraktor yang telah menyelesaikan dua dos vaksinasi Covid-19 yang dibenarkan memasuki mana-mana kaunter perkhidmatan pelanggan Sarawak Energy di seluruh Sarawak,” ujarnya.

Selain itu, untuk mengakses sistem janji temu, pelanggan boleh mengunjungi laman web Sarawak Energy di https://www.sarawakenergy.com/customers dan pilih “SEAS” atau kod QR yang disediakan. Setelah janji temu berjaya dibuat, pelanggan perlu tiba di kaunter lima belas minit sebelum waktu temujanji.

Walk-in tidak lagi diterima di kaunter perkhidmatan pelanggan Saradise mulai 1 Oktober dan seterusnya kecuali perkara yang memerlukan perhatian segera.

Sarawak Energy terus menggalakkan pelanggan untuk melakukan transaksi melalui perkhidmatan dalam talian di aplikasi mudah alih Sarawak Energy “SEB Care” untuk pembayaran bil dan pertanyaan. Pembayaran juga boleh dibuat melalui platform lain seperti perbankan dalam talian, JomPay dan juga e-dompet seperti Sarawak Pay and Boost.

Untuk maklumat lebih lanjut, sila hubungi Pusat Khidmat Pelanggan Sarawak Energy di talian 1300-88-3111 atau e-mel customercare@sarawakenergy.com. Sebagai alternatif, pelanggan juga dapat menghubungi melalui “SEB cares”, yang dapat dimuat melalui Google Play Store dan Apple App Store.

See author's posts


PETRONAS Carigali temui minyak dan gas di Blok Sk306, luar pantai Sarawak

KUALA LUMPUR:  Anak syarikat milik penuh PETRONAS, PETRONAS Carigali Sdn Bhd (PCSB) menemui minyak dan gas di telaga Nahara-1 di Blok SK306, yang terletak di perairan cetek di Balingian kira-kira 150 kilometer dari Bintulu, luar pantai Sarawak.

Telaga Nahara-1 berjaya digerudi sehingga kedalaman keseluruhan 2,468 meter dan menemui hidrokarbon di jujukan sedimen Late Oligocene hingga Middle Miocene, kata PETRONAS dalam satu kenyataan hari ini.

Minyak ringan dengan bahan cemar minimum juga terbentuk selepas pengujian pengeluaran dijalankan bagi telaga itu.

PCSB merupakan pengendali blok tersebut dengan 100 peratus kepentingan penyertaan dalam kontrak perkongsian pengeluarannya.

Naib Presiden Eksplorasi PETRONAS Mohd Redhani Abdul Rahman berkata syarikat itu gembira dengan penemuan tersebut dan impaknya ke atas usaha eksplorasi masa depan di kawasan sekitar.

“Nahara-1 adalah penemuan minyak yang penting oleh PCSB dalam tempoh dekad lepas. Ia adalah bukti potensi besar lembangan prolifik Malaysia yang kekal sangat prospektif,” katanya.

Mohd Redhani berkata penemuan itu juga mengukuhkan strategi eksplorasi semasa PCSB untuk meneruskan fokus dalam usaha eksplorasinya di lembangan Malaysia.

— BERNAMA

See author's posts


Subsidi elektrik diteruskan hingga Jun ini

KUCHING: Kerajaan Sarawak meneruskan pemberian subsidi lima hingga 25 peratus bagi bil elektrik untuk pengguna domestik, komersial dan industri di negeri ini bagi enam bulan pertama tahun ini.

Premier Sarawak, Datuk Patinggi Tan Sri Abang Johari Tun Openg berkata, subsidi tambahan berjumlah RM200 juta itu akan ditanggung oleh kerajaan Sarawak, sekali gus memberi manfaat kepada pengguna domestik, komersial dan industri.

“Rakyat di Sarawak sudah menikmati diskaun antara lima hingga 25 peratus bagi bil elektrik bulanan sejak April 2020 apabila wabak Covid-19 mula tercetus, sebagai sebahagian inisiatif kerajaan Sarawak untuk membantu meringankan beban kewangan rakyat,” katanya.

Beliau berkata demikian pada sidang media di Kompleks Dewan Undangan Negeri (DUN) Sarawak, di sini hari ini.

Diperkenalkan di bawah pakej bantuan Bantuan Khas Sarawakku Sayang (BKSS), diskaun itu memberi manfaat kepada pengguna dalam sektor domestik, komersial dan perindustrian.

Oleh NUR AIN OTSMAN

See author's posts


Anang nejuka tanah puang

TERIMA KASIH… Dato Gereawat Gala nyuaka tiles enggau PA System ngagai Tuai Rumah Gau anak Baong,Stapang D, Poyut/Lubok Nibong.

MARUDI: Rayat ba kandang menua Stapang (Poyut / Lubok Nibong) diasuh terus meri sukung ngagai Perintah Gabungan Parti Sarawak (GPS) ngambika mayuh bengkah projek pemansang ba endur nya ulih diteruska.

Penulung Menteri ba Opis Kepala Menteri, Meratika Pengereja, Imigresen enggau Projek Dato Gerawat Gala ngasaika diri puas ati enggau sukung rayat ke diau ba rumah panjai di Stapang A, B, C, D enggau E maya Pengawa Bepilih Besai Nengeri Ke-12 (PRN-12) bulan Disember taun ke udah.

Ku Gerawat, maya PRN Ke-12 rayat ari lima bengkah rumah panjai ba Stapang udah meri sukung enggau pemenang ngagai GPS ke ngasuh temegah amat.

Iya mansutka jaku munyi nya maya Pengerami Nyuaka Bantu Tiles enggau PA System ngagai Rumah Gau anak Baong, Stapang D.

Gerawat ngarapka peranak rumah panjai nya ulih meri kerejasama ngagai tuai rumah sida empu ngambika semua projek baka ke udah diperambuka ulih dikemujurka enggau manah jemah ila.

Lebuh ngenang senentang perengkaguna ke udah disediaka baka eletrik, jalai, bekal ai, telekomunikasyen enggau iya ke bukai ba Poyut / Lubok Nibong, Gerawat pechaya ketegal udah bisi perengkaguna ke baka nya iya ulih mantu nyungkakka ekonomi sida ke diau ba endur nya.

Gerawat deka meda rayat ba kandang Poyut / Lubok Nibong nyungkakka ekonomi diri empu nyereta pengawa betanam betupi.

Ku Gerawat, baka ke udah ditagaka Kepala Menteri Datuk Patingi Tan Sri Abang Johari Tun Openg, iya deka ngasuh nengeri tu maju sereta bisi penatai pemisi ke mayuh datai ba taun 2030.

Iya ngasaika diri temegah laban mayuh amat sida ke diau ba Poyut Lubok Nibong udah nyereta pengawa betanam betupi ke ngemeranka pengawa nanam sawit.

“Ngagai sida ke bedau ngemansangka tanah puang, sida patut berengkah ari nejuka baka laban tanah nya reta kitai,” ku iya.

“Anang nenjuka tanah puang lalu patut dikemansangka enggau pengawa nanam sawit laban produk ke baka nya ulih meri asil enggau penguntung ke mayuh,” ku iya.

Maya penegrami nya Gerawat madahka geran MRP penyampau RM10,000 diberi ngagai rumah panjai nya sereta RM3,000 agi diberi ngagai Serakup Indu Dayak Sarawak (SIDS) Rumah Gau anak Baong.

See author's posts


SEDC digesa beradaptasi dengan perubahan

PENYERAHAN LOGO… Datuk Patinggi Tan Sri Abang Johari Tun Openg (kanan) menyerahkan logo baharu Lembaga Pembangunan Ekonomi Sarawak (SEDC) kepada Pengerusi SEDC Tan Sri Abdul Aziz Husain pada Majlis Makan Malam Ulang Tahun Ke-50 SEDC malam tadi. • Foto BERNAMA

KUCHING: Perbadanan Kemajuan Ekonomi Sarawak (SEDC) digesa untuk beradaptasi dengan semua perubahan dalam dunia globalisasi kini terutamanya dari segi perubahan iklim dunia.

Premier Sarawak, Datuk Patinggi Tan Sri Abang Johari Tun Openg berkata SEDC perlu melihat perubahan tersebut dari perspektif yang mampu mewujudkan peluang ke arah menjadikan Sarawak menjadi negeri hijau.

“Baru-baru ini saya membaca buku yang ditulis seorang saintis wanita pada 1826 mengenai udara panas di mana beliau menjangkakan dunia akan berhadapan dengan masalah malapetaka berikutan perubahan iklim dunia dan ia menjadi realiti pada hari ini.

“Meskipun ramai yang berpendapat bahawa ia tidak akan berlaku, namun ia telah terjadi pada hari ini dan kini Sarawak sudah memulakan langkah dengan mengurangkan pelepasan karbon dioksida dan kita mahu memainkan peranan ke arah mewujudkan persekitaran hijau,” ujarnya.

Beliau berkata demikian ketika berucap semasa menghadiri Majlis Ulang Tahun SEDC Ke-50 di Sarawak Chamber Riverside Majestic Hotel Kuching, di sini, semalam.

Dalam pada itu, beliau turut menggesa SEDC untuk memainkan peranan mereka dalam penghasilan hidrogen terutamanya penggunaan hidrogen dalam pengangkutan awam.

“Sarawak merupakan negeri yang bertuah kerana kita mempunyai banyak air di mana kita dapat menghasilkan hidrogen menerusi pecahan molekul air kepada hidrogen dan oksiden.

“Kita mempunyai empat empangan yang boleh menjadi sumber bagi menghasilkan lebih banyak hidrogen.

“Justeru, saya telah meminta SEDC untuk turut memainkan peranan dengan menggunakan hidrogen dengan sebaiknya di mana kita ingin menambah baik pengangkutan awam kita di negeri ini yang menggunakan hidrogen,” jelasnya yang turut menyatakan Sarawak juga bakal menjalankan lebih banyak penyelidikan mengenai tenaga boleh diperbaharui.

Turut hadir Pengerusi SEDC, Tan Sri Datuk Amar Dr Abdul Aziz dan tetamu kehormat yang lain serta kakitangan-kakitangan SEDC.

Oleh RYNNA SHA’ERRA

See author's posts


PKP 12 MEI – 7 JUN SELURUH NEGARA

KUALA LUMPUR: Malaysia sekali lagi melaksanakan Perintah Kawalan Pergerakan (PKP) di seluruh negara bermula Rabu ini hingga 7 Jun sebagai usaha untuk membendung penularan wabak Covid-19 yang semakin meningkat.

Perdana Menteri Tan Sri Muhyiddin Yassin mengumumkan pelaksanaan PKP itu selepas Sidang Khas Majlis Keselamatan Negara Mengenai Pengurusan Covid-19 yang dipengerusikannya di Putrajaya semalam.

“Dengan jumlah kes harian melebihi 4,000 kes dan 37,396 kes aktif dengan 1,700 kes kematian dilaporkan setakat 10 Mei 2021, Malaysia sedang berhadapan dengan gelombang ketiga Covid-19 yang boleh mencetuskan suatu krisis nasional.

“Kewujudan varian baharu dengan kadar jangkitan lebih tinggi, kekangan ke atas kapasiti sistem kesihatan awam semakin meruncing dan kelemahan pematuhan SOP dalam kalangan masyarakat menuntut kerajaan untuk mengambil tindakan lebih drastik bagi mengelak negara terjerumus dalam malapetaka kesihatan lebih parah,” katanya dalam satu kenyataan.

Berikutan pelaksanaan PKP itu, Muhyiddin berkata antara larangan dan arahan yang perlu dipatuhi termasuk tiada ziarah rumah ke rumah dan ziarah kubur semasa sambutan Hari Raya Aidilfitri yang bakal menjelang minggu ini.

“Solat sunat Aidilfitri di masjid dan surau dibenarkan dengan kehadiran jemaah tidak melebihi 50 orang bagi masjid dan surau yang boleh membuatkan lebih 1,000 jemaah manakala hanya 20 orang bagi masjid dan surau yang berkapasiti kurang daripada 1,000 jemaah.

“Had bilangan jemaah yang sama terpakai bagi solat fardu lima waktu dan solat Jumaat,” katanya.

Perdana Menteri berkata operasi rumah ibadah bukan Islam juga akan diperketatkan dan Prosedur Operasi Standard (SOP) mengenainya akan ditetapkan oleh Kementerian Perpaduan Negara.

Selain itu, Muhyiddin berkata, majikan diwajibkan melaksanakan dasar Bekerja Dari Rumah (BDR) dengan kehadiran tidak lebih 30 peratus kakitangan pengurusan pada setiap masa.

Bagi sektor awam, penentuan BDR adalah berdasarkan garis panduan yang dikeluarkan oleh Ketua Setiausaha Negara dari semasa ke semasa.

See author's posts


Perhebat kesiapsiagaan hadapi bencana

KUALA LUMPUR: Dasar Pengurangan Risiko Bencana Kebangsaan (DPRBK) yang sedang dibangunkan Agensi Pengurusan Bencana Negara (Nadma) dapat memperkasa pengurusan dan memperhebat kesiapsiagaan risiko bencana negara.

Perdana Menteri Datuk Seri Ismail Sabri Yaakob berkata, selain menambah baik kefahaman tentang risiko bencana, dasar itu juga dapat meningkatkan pelaburan dalam inisiatif pengurangan risiko bencana dari aspek kapasiti sumber manusia, pemerkasaan institusi, perluasan langkah mitigasi dan aplikasi teknologi.

“Saya juga telah dimaklumkan oleh Ketua Pengarah Nadma bahawa satu daripada usaha yang telah dijalankan oleh pihak Nadma untuk memberi kesedaran dan kefahaman kepada orang awam mengenai risiko-risiko bencana yang terdapat di Malaysia, adalah melalui penerbitan dokumen Daftar Risiko Kebangsaan (NRR) untuk orang awam,” katanya.

Beliau berkata demikian ketika melancarkan webinar Risiko Bencana di Era Perubahan Iklim anjuran Nadma, semalam.

Dokumen itu yang disediakan dengan kerjasama rakan strategik Nadma, Pusat Kajian Bencana Asia Tenggara, Universiti Kebangsaan Malaysia (SEADPRI-UKM), akan dilancarkan Perdana Menteri Khamis depan.

Ismail Sabri berkata, NRR adalah usaha yang baik dalam menyedarkan Keluarga Malaysia tentang pengurusan bencana yang telah dilaksanakan di negara ini, jenis-jenis bencana sedia ada dan tindakan susulan yang boleh dijadikan rujukan.

Dokumen berkenaan juga boleh digunakan untuk tujuan kajian perancangan dan pemetaan, pemantauan, sistem ramalan awal, pencegahan, mitigasi dan strategi pengurangan risiko.

Sementara itu, Perdana Menteri berkata strategi, pelan tindakan dan program pengurangan risiko bencana yang dibangunkan perlu mengarusperdanakan pengurangan risiko bencana dalam semua sektor selain koheren dengan instrumen global antaranya Perjanjian Paris untuk mencapai aspirasi Matlamat Pembangunan Mampan (SDG).

Katanya, pendekatan sains dan teknologi juga adalah langkah penting dalam mengintegrasikan pengurangan risiko bencana dengan adaptasi perubahan iklim.

“Dalam mendepani risiko bencana, kesejahteraan Keluarga Malaysia merupakan prasyarat utama, kita menyasarkan rakyat yang sentiasa peka terhadap risiko bencana, mempunyai daya tahan dan berkebolehan dalam mengadaptasi keadaan bencana dalam era perubahan iklim ini,” katanya.

Perdana Menteri berkata, kerajaan memandang serius impak perubahan iklim dan peningkatan kesan bencana pada masa akan datang dengan mengambil kira Laporan Human Cost of Disasters 2000-2019 oleh Pejabat Pertubuhan Bangsa-Bangsa Bersatu bagi Pengurangan Risiko Bencana (UNDRR).

“Ini ditekankan dalam Strategi Utama Rancangan Malaysia Ke-12 (RMK-12) iaitu untuk meningkatkan daya tahan terhadap perubahan iklim dan bencana ke arah melestarikan agenda pertumbuhan hijau negara,” katanya.

Ismail Sabri berkata, impak bencana seperti banjir, tsunami dan pandemik Covid-19 tidak dapat dielakkan, namun boleh dikurangkan melalui inisiatif Pengurangan Risiko Bencana (DRR) dan melihatnya sebagai satu peluang untuk lebih bersedia dan berdaya tahan menghadapi bencana pada masa depan.

“Komunikasi, pendidikan dan kesedaran awam merupakan kunci yang perlu dilaksanakan secara berterusan bagi membentuk budaya perkongsian tanggungjawab, termasuk dalam pengurangan risiko bencana,” katanya.

Ini termasuk pendekatan pembelajaran berasaskan pengalaman dan menggalakkan keterlibatan golongan muda dan belia dalam kesedaran awam, seterusnya memacu perubahan tingkah laku ke arah komuniti berdaya tahan bencana. – Bernama

See author's posts


AKM: Pengunjung sanggup berhujan

KUCHING: Hujan tidak mematahkan semangat orang ramai untuk beratur panjang di reruai Jualan Keluarga Malaysia bermula 9 pagi tadi, bagi mendapatkan barangan keperluan pada harga lebih murah sempena hari pertama Jelajah Aspirasi Keluarga Malaysia (AKM) Sarawak di Dataran Perayaan Petra Jaya, di sini.

Pengarah Komersial Pasar Raya Everrise Arif Kwan berkata setakat pukul 11.00 pagi semalam lebih 40 peratus barangan keperluan terjual dan antara barangan paling laris adalah minyak masak peket satu kilogram (kg), telur ayam serta ayam mentah.

Katanya bagi memastikan setiap pengunjung berpeluang mendapatkan barangan tersebut, pihaknya yang terbabit dalam jualan tersebut telah mengehadkan jumlah pembelian.

“Bagi minyak masak kita hadkan kepada tiga peket seorang, ayam mentah dua ekor dan telur sekotak manakala barang lain terhad kepada satu pembelian sahaja,” katanya di sini semalam.

Menurut Arif memandangkan sambutan jualan pada hari pertama amat memberangsangkan, pihak pasar raya akan menggandakan jumlah barangan bagi hujung minggu ini.

Sementara itu, Timbalan Pengarah Kementerian Perdagangan Dalam Negeri dan Hal Ehwal Pengguna (KPDNHEP) Sarawak Peter J.Berinus Agang berkata jualan Keluarga Malaysia diadakan bagi memberi peluang kepada golongan B40 mendapatkan barangan keperluan pada harga lebih murah berbanding pasaran.

Dalam pada itu, pasangan suami isteri, Haminah Dan, 69, dan Ramli Arabi, 70, berkata mereka sanggup beratur panjang untuk mendapatkan minyak masak peket dan telur ayam memandangkan harga yang ditawarkan lebih murah daripada di pasaran.

Pendapat itu dipersetujui Liew Swee Hua, 61, dan suaminya, Lim Mia Yang, 63, yang turut mengambil peluang mendapatkan barangan keperluan seperti beras, ayam mentah dan barangan lain. – Bernama

See author's posts


Arab catat peningkatan kes kematian

ISTANBUL: Kebanyakan
negara Arab termasuk United Emiriah Arab Bersatu (UAE), Kuwait, Bahrain,
Maghribi dan Lubnan masing-masing mencatatkan peningkatan kes kematian dan
jangkitan koronavirus (Covid-19) lapor agensi berita Anadolu pada Khamis.

UAE
mencatatkan 552 kes baharu, keseluruhan 12,481 dengan tujuh lagi kematian
menjadikan jumlah setakat ini 552 manakala 2,429 pesakit sembuh.

Kementerian
Kesihatan Kuwait pula mengesahkan 284 kes baharu dalam tempoh 24 jam lalu,
meningkat kepada 4,024.

Dua lagi
pesakit maut menjadikan keseluruhan 26 orang.

Jumlah kes di
Bahrain pula melepasi 3,000 pada Khamis.

Sebanyak 116
kes baharu, keseluruhan berjumlah 3,037, lapan kematian dan 1,495 pesakit
pulih, menurut Twitter Kementerian Kesihatan.

Di Maghribi,
jumlah kes sebanyak 4,359 pertambahan 38 lagi kes, 969 pesakit sembuh dan 168
kematian.

Kementerian Kesihatan Lubnan pula melaporkan empat
kes baharu menjadikan jumlah kes 725, sementara angka korban kekal 24
orang.-Bernama

See author's posts


Nombor pendaftaraan SYG kutip hasil tertinggi

PUTRAJAYA: Siri nombor pendaftaran SYG mengutip hasil bidaan tertinggi melalui sistem JPJebid, iaitu  sebanyak RM3.4 juta, dengan nombor SYG 1 mendapat bidaan tertinggi sebanyak RM115,000 melibatkan 14 orang pembida.

Ketua Pengarah Jabatan Pengangkutan Jalan (JPJ) Datuk Seri Shaharuddin Khalid berkata, sebanyak 3,173 nombor pendaftaran SYG berjaya dibida, sepanjang tempoh bidaan dibuka selama lima hari bermula 10 Jun lepas.

Beliau berkata, nombor pendaftaran SYG 8055 menarik jumlah pembida paling ramai bagi siri itu, melibatkan 25 pembida dengan harga tertinggi RM19,000.

“Secara tidak langsung, siri ini (SYG) telah mendahului siri ALL yang dibuka tahun lalu, dengan perbezaan kutipan sebanyak RM100,254,” katanya pada sidang media, di sini semalam.

Shaharuddin berkata, sebanyak 6,826 baki nombor pendaftaran siri SYG itu yang tidak dibida, akan dibuka kepada umum untuk pembelian mengikut harga minima di pejabat  dan kaunter  JPJ di seluruh negara bermula 1 Julai ini.

Dalam pada itu  Shaharuddin   berkata, JPJ telah mengambil tindakan terhadap 12,694 kenderaan dengan nombor pendaftaran tidak mengikut spesifikasi atau mengelirukan, sepanjang Januari hingga Mei tahun ini.

Menurutnya, jumlah tindakan berhubung kesalahan tersebut  meningkat hampir setiap tahun, dengan sejumlah 24,261 notis dikeluarkan pada 2017, 2018 (26,550) dan 2019 (54,619).

“Nombor-nombor ini adalah berdasarkan interpretasi masing-masing, ada yang cuba menjadikan nombor ini secara menarik (fancy), jadi saya harap orang ramai faham kita ada undang-undang yang menetapkan tidak boleh pasang nombor tidak mengikut spesifikasi,” katanya.

Mengenai pendigitalan perkhidmatan JPJ beliau berkata, bermula 1 Julai ini  pembaharuan lesen kenderaan motor (LKM) boleh dibuat secara dalam talian, melalui portal mySIKAP dan lesen berkenaan akan diposkan ke rumah pengguna melalui Pos Malaysia.

“Untuk itu, kita menggalakkan orang ramai supaya mendaftar untuk memiliki ID mySIKAP. Jadi tidak perlu berbaris di kaunter,” katanya.

Sementara itu Shaharuddin berkata, terdapat sejumlah 2.1 juta kenderaan dengan LKM tamat tempoh dan 2.2 juta lesen memandu Malaysia (LLM) yang masih belum diperbaharui sejak Perintah Kawalan Pergerakan (PKP) dilaksanakan, pada 18 Mac sehingga 14 Jun lepas.

Katanya, walaupun pengecualiaan pembaharuan LKM dan LLM diberikan sepanjang tempoh PKP dilanjutkan sehingga Perintah Kawalan Pergerakan Pemulihan (PKPP) namun, orang ramai disarankan membuat urusan pembaharuan bagi mengelakkan kesesakan di kaunter setelah perintah berkenaan berakhir. – Bernama

See author's posts


NOVEL: ENSERA WAT BUJANG SUGI

Tusun Ke-5

ANAK TEMUAI MADAHKA PENATAI DIRI

DIA Anak Temuai lalu ketawa tuchum, ninga jaku Apai Menaul Gundai, mua penyiru manah leka.  Nya alai bejaku udu Apai Menaul Gundai ke selebubu rindu didinga.

“Nya alai au kau aya wai, endang ke gaya kitai kau aya. Enti orang datai kitai nanyaka menua. Enti kitai bejaku aya, kitai bejaku ngelulu nanyaka dama. Au kau aya, ka aku madah enggau dilah sera nyawa, tang aku malu di lempedu kandang dada. Jai mih nama menua aku, aya. Aku tu lelang midang nunda kengkang ukui kaka. Aku tu ga ngampar jauh menua,” ku Anak Temuai.

“Dini pan nuan tau munyi nya dih Dum, gayu aku. Uji padah manah-manah enggau dilah dabung seleka,” ku Apai Menaul Gundai.

“Au mih kau aya. Menua aku aya di Batu Tangkal Chuyu, Ke Manah Adu Belagu Dabung Manyang, Kepit Bukit Labit Madu Ke Selebubu Ninggalka Idang,Tampung Menyaung Tuchung Ribut Nyepu, Begundang-galu Ngebuka Bangkai Laya Midang, di Tuchung Embawang Ngandung Sigi Rengung-rengung Munyi Ketebung Ngena Tempap, Keretachat Pangkung Gendang, Baruh Geraga Kuta Pangkat Indah Enda Baka Jenawang Bujang Sigat, Bejari Jampat Nyintak Jelap Mata Pedang, Ayung Lindung Petang Lindap Serangkap Ambun Midang. Nya mih nama menua aku aya,” ku jaku Anak Temuai.

“Au dih kau Dum wai. Naka mih pemanah nama menua nuan Dum. Naka ga pemanah menua kita gayu nundaka gamal nuan ke datai di menua kami. Nuan lantang tau mih tua tu Dum baka sukung banding tiang, baka gandar mata berayang.Tau mih nuan nyukung aya kami Apai Rimbu Pemadu Dama Mansang. Tau mih nuan tu nganti aya nuan Apai Rimbu nunda titi andau penyemerang. Tau nuan tu nampung megai perabung rumah nyementang,” ku jaku Apai Menaul Gundai.

“Dini pan aku tu tau aya, ke tuai kita di penyurai rumah panjang. Aku tu ke beli lansang kedubang, orang kampar jauh menua nadai temu orang,” ku Anak Temuai nyaut enggau singkut mulut dabung jarang.

“Anang ga nuan munyi nya Dum. Nya alai enda dipatahka nuan Dum, pan layu. Enda dipadah nuan Dum, aku tau. Aku bejaku changka didinga tang ka aku enda nanya laban iya endang adat basa,” ku jaku Apai Menaul Gundai.

Nya naka jaku sida enggau Anak Temuai ke berandau semalam-malam sejeman petang kelita. Sida bejaku sebarang tau di kuyu dabung rata. Nya alai hari pan nyau enda berasai, dinga tak rangau-rangau empeliau ngua ngandau di pulau rapi pengerang.Tak rerauk kukuk selanjau manuk jaguk mengkukuk ngenjun gelanggang. Dinga babi ke bemunyi nyungkur dulang. Hari nyau tawas teringkas siang. Peda tak bedau duduk entap Anak Temuai baka Datu Patinggi Bandar Saat macha kitab surat sembiang. Tak bedau duduk mih iya besila baka Raja China ke ngitung rega macham barang. Orang ke bejalai, pan nyau pulai magang-magang.

Nya baru Anak Temuai pan lalu diau ba ruai sida Aya Apai Rimbu begulai saum serawang. Tak nyau entap mih Anak Temuai di peretang rumah memekap enggi sida Ibu Indai Rimbu, nyau baka ke pangkat anak lantang.

SEMANJAN DARA PANDAI

Nya alai udah lama ga Anak Temuai ke diau dia nengali la bulan terang. Nya alai hari siti tak nyau nyelai jerita sida Jementa Dara Jekang. Bejaku dih Endu Lit Pinang Tembawai, Entemut Gegiut Tisau Jalai. Bejaku dih iya enggau selantang ke reringang anak andai, Semanjan Dara Pandai.

“Au dih lantang anak andai. Uji nuan nyembui sehari tu ka Endu. Peda nuan nadai beras kitai dih kau Endu, tak nyau ngerepas di burit benda langkang. Lama ga tua udah enda nyembui makai padi ngauk di tibang,” ku Endu Lit Pinang Tembawai.

“Au mih kau indai,” ku saut Semanjan.

Nurun Semanjan ari sadau gantung sapat umbung baruh kurung perabung pinang, tak berangin tinggi iya ke kediri-diri nadai nenjang.

“Anang mega nuan baka nya kau lantang. Perengka enggi nuan Endu tak kena semua magang-magang. Kena pekayan enggi nuan Endu ke seruran nadai timpang. Jayau kena jingkau Endu ngasuh ati sida Jelali Bujang Tatau merampau diau di panggau tuntun pinggang. Nya alai, ubat kena nuan kau Endu, serangkap genap raban pemandang,” kemah ku jaku mengandai tangkai menimang.

Nya baru Semanjan pan lalu beraduka gamal diri empu ke ngelagu umba bujang. Iya ngadu gamal diri manah ke deduah puji orang. Nya alai tak lalu nurun iya ari sadau imun enggi iya, baruh talun rumah panjang. Tak lalu nurun tangga baik numpu bilik dalam begelemang. Tunjan iya tangga papan numpu sengkan guchi beluyang. Nya alai bejalai iya nuju pintu ke belagu gaga tukang. Silakka Semanjan pintu tasak sigi kiak-kiak munyi anak munsang betimang. Udah nya, pansut Semanjan ke pugu tanju masai alai orang ngalu jugu Lang beparang. Dia iya tak lalu malik besabung tentang enggau Anak Temuai ke duduk ba panggau ragai ke dedinggai nadai nenjang, berangin tinggi iya ke kediri-diri seorang-orang.

“Au dih mengandai tangkai menimang, uji nuan ngenggam umpan enggi selanjau manuk jelayan, iku ke bauh begeran sematung tapang. Uji anjungka nuan umpan selanjau manuk pungka laki enggi aku indai, ke bebulu lis mati, ukai enda tanchang gelagi taji jungkang ke begamal manah mati baka ke bediri ngembing tunang,” ku Anak Temuai bejaku enggau mengandai tangkai menimang iya.

Nya alai pansut ga Ibu Indai Rimbu mai padi genggam meranggang, mai beras ulih ngerepas di benung tajau bujang. Sua iya ngagai Anak Temuai.

“Ukai ga tu dih indai pemakai manuk tawai enggi aku indai ke belanggai tugang labang,” ku Anak Temuai.

“Apa pemakai manuk nuan dih Dum?” ku Ibu Indai Rimbu nanya enggau timpu dabung jarang.

Benung Ibu Indai Rimbu bejaku enggau Anak Temuai, dia Semanjan malik ke setak, malik ke setak. Nadai ga iya meda seliuk manuk labang. Tak beati malu mih Semanjan di lempedu kandang lempuang. Tak bemua mirah baka darah kijang digayang. Iya lalu pulai ke bilik enda lalu nyembui.

“Naka ga nuan dih kau indai, tak ngemaluka aku indai, di lempedu kandang lempuang. Enti aku nemu temuai bisi datai ba ruai Aya Apai Rimbu, dini dih aku deka diasuh nuan nyembui padi di entali tibang pengindang. Aku enggai dikumbai orang indu jegit kelalu jekang.  Enti temuai datai aku indai, enggaika dikumbai orang nukangka lawang,” kemah ku jaku Semanjan tang indai iya tak tuchum malik ke bukai.

SEMANJAN DIASUH BETEMU ENGGAU ANAK TEMUAI

Tak ketawa belalai Endu Lit Pinang Tembawai. Iya ke bendar, iya ngasuh Semanjan pansut ke ruai awakka meda Anak Temuai ke baru datai di penyurai rumah panjang, ngambika temuai tak telengga lama lina meda Semanjan ke dara ke reremba benung orang.

Dia hari tak nyau lama terunji bekalih tumbang. Malam pan nyau kelam sabung petang. Sida Jenawang Bujang Tuyu pan bisi bejaku di kuyu pun rang. Iya ngangauka sida menginau tangkai menimang Ibu Indai Rimbu.

“Au wai indai, uji pansut ga nuan ke ruai. Aku ka bejaku amai enggau nuan indai di sambai pun rang. Aku madahka diri deka ngamba baruh punggang lada enggi kitai ditu, nyangka bisi kerampu jelu rusa betanduk ngena ringang bepampang. Aku ka manjuk dih indai di peretang rumah nerenjuk enggi kitai ditu, nyangka bisi bulih imbuk ke bebuk nansang ke belakang. Aku ka ngabas kupan Dara Ganggam  diau di lunggang alang diban ke dibalai ratan bunga sinang. Aku ka ngabas peninduk sida Teruna Dara Gauk ke di retuk papan pantang,” kemah ku jaku Anak Temuai.

Dia dih Ibu Indai Rimbu lalu ketawa nelengaka rasa dabung jarang.

“Aku enda nemu bejaku dih lantang, enda nemu nagang tang nuan anang enda manah-manah dih Dum bungah enggau orang,” ku Ibu Indai Rimbu.

“Au dih indai,” ku saut Anak Temuai ke tak lalu bekemaska gaya diri empu ke ngelagu umba bujang. Iya tak lalu berati mupuk bejalai ngejangka gerunggang alang pengalai enggi iya balai tikai pandan bekuang. Iya lalu bejalai gadai-gadai niti penyurai rumah panjang. Peda apai orang nadai agi reringang mangkang bedilang. Api orang abis nadai agi menyadi beseri mau rerendang. Iya tak nepatka panggau Sekempat Punggang Pemanggai, Seragunting Nyaing Kechendai, adi biak Dara Semanjan Ke Begeman Dabung Ujung.

MINTA ULU SEKEMPAT PUNGGANG PEMANGGAI

“Dani mih nuan dulu unggal, dani, nuan ke gali galai mun hari sabung petang. Enti nuan dani, duduk nuan unggal. Duduk enggau aku besaruk nenjang seringgang,” ku Anak Temuai.

Tak lalu angkat tudah Bujang Sekempat Punggang Pemanggai, Seragunting Nyaing Kechendai. Tak tekenyit balas seledadang.

“Au, unggal. Nama dih unggal berita nuan ngagai aku?” pia ku jaku Sekempat Punggang Pemanggai.

“Au ga kau unggal. Lama mih aku udah datai di menua kita, apin ga aku tapuska penyurai rumah panjang. Tu aku ka madahka diri bisi kebuah. Ka aku madah nadai, tak enda nyamai balat kempang. Aku ka minta uluka nuan bejalai; bejalai bujang,” pia ku jaku Anak Temuai.

“Nama dih penyalah nya unggal, endang baka kitai orang. Kitai ga baru datai, dini kitai nemu peninduk sida teruna Dara Gauk ke di retuk papan simbang. Dini kitai nemu nuju pintu laban kitai apin nemu ke lempedu kandang lempuang. Enti nuan minta uluka aku nama kebuah aku enggai. Ni dih tuju nuan bejalai?” ku Sekempat Punggang Pemanggai. Nemu ga tudah Bujang Sekempat Punggang Pemanggai nyaut jaku Anak Temuai.

“Au dih kau unggal. Aku tu baka ke tak udu kelalu enda bebasa. Tak keru aku tu bejaku enda manah didinga. Nya alai aku tu unggal ka ngayap ngagai menyadi nuan Semanjan, nya orang ke Begeman Dabung Ujung, begantung bekelepung jauh berita. Ka nganyap indu Dara Bajik ke Begilik Panggal Lampung di kibung indu dara,” ku Anak Temuai.

Tak enda bemunyi tudah Sekempat Punggang Pemanggai. Nyau kelama baru iya tepansutka jaku.

“Barang ku nuan unggal, enti nuan ka ke menyadi aku ke beli lansang kedubang, ke lap nimbun penyai orang, enti temuai datai nukangka lawang,” ku jaku Sekempat Punggang Pemanggai.

“Anang ga nuan munyi nya unggal. Aku tu unggal, endang tau meda di tapa dada jari. Endang tau nyelinting aku tu unggal ke juring ari puting mata geraji. Aku endang tau munuh ari ipuh ujung jenggi. Aku tu tau tilit di burit kendi aji. Aku enda dipatahka nuan, pan layu mih aku unggal, enda dipadahka nuan pan aku tau,” ku jaku Anak Temuai.

Nya alai seduai lalu bejalai sigi begadai-gadai tebelundai nyurung mansang nuju pintu ke belagu gaga tukang. Pegai Anak Temuai enggau chunggai tunjuk antu, sepi tak dugu-dugu asai batu galang melintang. Tak enda ulih babak dih pintu tasak tak lalu bemunyi kiak-kiak munyi anak munsang betimang.

“Au dih unggal wai. Ditambit sida indai pintu lantai kami tu enggau bilai bari sebelembang,” ku Sekempat Punggang Pemanggai.

“Uji nuan ngambi nyabur aku kin dulu unggal, ke di saka tanduk rusa beperiga ringang bepampang,” ku Anak Temuai.

Oleh JANTAN UMBAT

See author's posts


Malaysia berpotensi jadi hab terbiodegradasi terkemuka

GURUN: Kementerian Pertanian dan Industri Makanan (MAFI) optimis Malaysia berpotensi menjadi hab terbiodegradasi terkemuka di Asia Tenggara melalui kerjasama antara syarikat Free The Seed Sdn Bhd (Free The Seed) dengan Hotpack Packaging Industries LLC (Hotpack) dari Emiriah Arab Bersatu (UAE).

Menteri berkenaan Datuk Seri Dr Ronald Kiandee berkata, kerjasama itu melibatkan pembinaan 10 kilang pembuatan pembungkusan terbiodegradasi baharu di Gurun bernilai RM400 juta dalam tempoh 10 tahun akan datang.

“Pelaburan ini bernilai RM100 juta atau (ASD25 juta) dalam tempoh tiga hingga lima tahun yang pertama dan Hotpack merancang untuk meningkat nilai pelaburan ini ke RM400 juta (ASD100 juta) dalam tempoh 10 tahun.

“Pembinaan kilang pengeluaran pertama seluas 3,200 meter persegi akan bermula pada Mei 2022 dan dijangka siap pada Ogos 2022,” katanya ketika berucap merasmikan majlis pecah tanah untuk kerjasama itu di sini, semalam.

Menerusi kerjasama itu, Free The Seed, sebuah syarikat bioteknologi Malaysia yang mengeluarkan produk terbiodegradasi daripada jerami padi menjadi rakan kongsi teknologi dan operasi bagi Hotpack dengan menyediakan bahan mentah, kepakaran, tenaga kerja dan pengetahuan teknikal kepada syarikat dari UAE itu.

Sementara itu, Hotpack pula mengeluarkan dan menyediakan produk terbiodegradasi baharu untuk pasaran global termasuk negara Majlis Kerjasama Teluk (GCC).

Menerusi pembinaan kilang pertama itu pula ia dijangka menghasilkan 70 juta unit produk pembungkusan barangan pengguna bergerak pantas (FMCG) dalam setahun.

Kerjasama yang terjalin antara Free The Seed dengan Hotpack  itu adalah melalui bantuan daripada Malaysian Bioeconomy Development Corporation (Bioeconomy Corporation).

Dalam pada itu, Ronald berkata, pelaburan itu juga dijangka mewujudkan 300 peluang pekerjaan dalam tempoh tiga hingga lima tahun pertama sebelum meningkat kepada 1,200 peluang pekerjaan dalam tempoh 10 tahun bagi tenaga kerja mahir dan separa mahir serta menghasilkan pembungkusan terbiodegradasi daripada pelbagai jenis sisa pertanian seperti daun nanas dan jerami padi.

“Model mampan dan kitaran seperti ini akan membawa kepada pendapatan yang lebih baik untuk lebih ramai komuniti petani di Malaysia, di samping menarik lebih ramai pelabur asing, melindungi alam sekitar, dan menambah nilai kepada pertanian lestari di Malaysia mahupun UAE,” katanya.

Beliau berkata, kerjasama itu bakal mengukuhkan lagi hubungan ekonomi antara kedua-dua negara dengan kepercayaan dan keyakinan ditunjukkan syarikat dari UAE  itu terhadap inovatif dan nilai pertanian Malaysia.

“Saya percaya bahawa automasi dan bioteknologi yang digunakan dalam persediaan pembungkusan makanan terbiodegradasi antara Free The Seed dan Hotpack akan menyumbang kepada kemampanan sistem makanan, bukan sahaja di Malaysia tetapi juga di seluruh dunia.

“Ini selaras dengan Wawasan Kemakmuran Bersama 2030 dan Dasar Agromakanan Negara 2021-2030 (DAN 2.0) iaitu kedua-duanya menggalakkan penerapan teknologi baru dalam Revolusi Perindustrian Keempat (IR4.0) untuk memacu pemodenan dan pembangunan mampan dalam negara,” katanya.

Ronald berkata, MAFI akan terus memberikan sokongan untuk projek pelaburan seumpama itu yang sudah pastinya akan meningkatkan lagi nilai pertanian Malaysia dan memacu kemampanannya sekali gus terus memperkukuhkan lagi Sekuriti Makanan Negara demi kesejahteraan rakyat. – Bernama

See author's posts


Patuhi keputusan mahkamah

PUTRAJAYA: Suruhanjaya Pilihan Raya (SPR) diarahkan melaksanakan Undi 18 menjelang 31 Disember ini bagi mematuhi keputusan mahkamah, kata Menteri di Jabatan Perdana Menteri (Parlimen dan Undang-Undang) Datuk Seri Dr Wan Junaidi Tuanku Jaafar.

“SPR diminta untuk melaksanakan apa sahaja yang perlu berlandaskan kuasa di bawah SPR yang disebut hakim di Sarawak untuk melaksanakannya,” katanya dalam sidang media selepas mengadakan lawatan ke SPR di sini semalam.

Mahkamah Tinggi Kuching Jumaat lepas memerintahkan SPR dan kerajaan melaksanakan Undi 18 menjelang 31 Dis tahun ini.

Pesuruhjaya Kehakiman Alexander Siew How Wai membuat keputusan itu selepas membenarkan permohonan semakan kehakiman lima anak muda yang menggesa kerajaan melaksanakan segera pindaan Perlembagaan Persekutuan berkaitan penurunan umur mengundi daripada 21 kepada 18 tahun.

Wan Junaidi berkata kerajaan belum membuat keputusan untuk membuat rayuan berhubung keputusan mahkamah tersebut dan arahan daripada Mahkamah Tinggi Kuching itu masih kekal sebagai undang-undang yang perlu dipatuhi.

“Belum lagi diputuskan, kena dapat perbincangan mendalam dengan Jabatan Peguam Negara dan mendapat keputusan dasar daripada Jemaah Menteri,” katanya.

Wan Junaidi berkata antara perkara berbangkit selepas Parlimen meminda Perlembagaan untuk menurunkan umur pengundi dan calon adalah apabila terdapat negeri yang belum membuat pindaan terhadap Undang-Undang Tubuh Negeri bagi melaksanakan pencalonan 18 tahun sebagai calon Ahli Dewan Undangan Negeri (ADUN) di negeri terbabit.

Beliau berkata perbincangan menyeluruh perlu diadakan antara SPR dan Jabatan Peguam Negara mengenai tindakan yang perlu diambil jika negeri-negeri berkenaan masih tidak bersetuju dengan penurunan umur menjadi calon ADUN.- Bernama

See author's posts


PRU-15: GPS tampil beberapa muka baharu

JAWAB SOALAN… Dato Sri Fadillah Yusof menjawab soalan daripada pengamal media semasa hadir pada Majlis Rindok Ati Media Bersama Komuniti Petra Jaya di Dewan Masyarakat Kampung Pinang Jawa Kampung Gita semalam. • Foto HERRIEY NAHA

KUCHING: Gabungan Parti Sarawak (GPS) dijangka menampilkan beberapa muka baharu untuk bertanding pada Pilihan Raya Umum ke-15 (PRU-15).

Ketua Whip GPS, Dato Sri Fadillah Yusof yang juga Naib Presiden Kanan Parti Pesaka Bumiputera Bersatu (PBB) berkata beliau dimaklumkan beberapa orang sudah menawarkan diri untuk tidak bertanding pada PRU-15.

“Maknanya akan ada muka baharu. Berapa ramai? Saya pun tidak pasti,” katanya kepada pemberita selepas menghadiri program Rindok Ati bersama media dan komuniti Petra Jaya yang diadakan di Balai Raya Kampung Pinang Jawa di Petra Jaya semalam.

Katanya, GPS akan menyerahkan kepada Premier Sarawak yang juga Pengerusi GPS, Datuk Patinggi Tan Sri Abang Johari Tun Openg, untuk menentukan calon.

“Yang penting GPS sudah bersiap siaga. Jentera kami sudah bersedia dan bersedia untuk menunggu sebarang kemungkinan,” katanya.

Pada 6 Ogos lalu, Abang Johari dalam sidang media selepas mempengerusikan mesyuarat Majlis Kerja Tertinggi PBB menyatakan beberapa Ahli Parlimen parti itu sudah menyatakan hasrat untuk mengundur diri.

Bagaimanapun, Abang Johari tidak menyatakan jumlah atau antara nama 13 Ahli Parlimen PBB yang berhasrat mengundur diri menjelang Pilihan Raya Umum ke-15 (PRU-15) tidak lama lagi.

See author's posts


Jaliha yang sakit di Makkah, sudah pulih dan tiba di Matu petang tadi

MATU: Jaliha Sakli, 56, yang terlantar sebulan di sebuah hospital di Makkah kerana mengidap meningitis, selamat tiba di Kampung Sekaan Kecil di sini pada kira-kira jam 6 petang tadi.

Suaminya, Ahmad Abas Ali, 58, melahirkan rasa syukur mereka berdua kembali dengan selamat setelah perjalanan sembilan jam menerusi Saudi Air dari Jeddah ke Kuala Lumpur (KL) dan kemudian KL-Sibu.

“Kami diiringi seorang doktor lelaki dan jururawat berbangsa Arab dari Jeddah ke KL. Kemudian dari KL ke Sibu pula diiringi doktor dan jururawat tempatan dari Semenanjung.

“Sebaik tiba di Sibu, isteri saya dibawa ambulan ke Hospital Sibu untuk pemeriksaan lanjut. Apabila keadaannya semua OK, baru kami bertolak sendiri ke Matu dari Sibu bersama anak kami yang menunggu di Sibu.

“Syukur Alhamdulillah, isteri saya sudah pulih. Sekali lagi terima kasih kepada semua penyumbang derma,” katanya.

Ahmad Abas berkata, tiket penerbangan isterinya ditanggung oleh pihak insurans, tetapi dia keluar duit sendiri untuk tiket penerbangan Jeddah-KL-Sibu berjumlah RM4,000.

Katanya, notis jadualnya pulang amat singkat dan terpaksa bergerak cepat untuk menaiki pesawat dari Jeddah pada jam 4 petang semalam dan bersambung pula penerbangan ke Sibu jam 8 pagi tadi setelah tiba di KLIA pada jam 5 pagi.

“Saya rasa letih sangat, apa lagi kereta banyak di feri untuk ke Matu,” katanya.

Mengenai sumbangan orang ramai, katanya, jumlah itu kekal lebih RM22,000.

“Ada yang derma RM5, RM10, RM15 dan RM50. Alhamdulillah. Sumbangan tiada lagi masuk mungkin kerana berita isteri saya sudah dibenar keluar hospital di Makkah,” katanya.

Bil hospital di Hospital Pakar Al-Noor, kira-kira 18 kilometer dari bandar Makkah menjangkau SR120,000 (RM141,800).

Jaliha yang berasal dari Kampung Pangtray, Daro mengidap meningitis dan dimasukkan ke Unit Rawatan Rapi (ICU) hospital itu pada 15 Januari lalu.

Setelah koma selama 11 hari, Jaliha kemudian dimasukkan ke wad biasa.

Ahmad Abas dan isterinya sudah selesai mengerjakan tiga kali umrah dan bersedia untuk berangkat pulang ke Malaysia apabila Jaliha dijangkiti meningitis.

Mereka berdua bersama rombongan melalui agensi pelancongan umrah swasta tiba di tanah suci pada 28 Disember lalu untuk pakej umrah selama 22 hari.

Oleh Kadir Dikoh

Keterangan gambar

Doktor dan jururawat Arab Saudi yang menemani Jaliha dalam penerbangan dari Jeddah ke Kuala Lumpur.

See author's posts


SUFC III jalani latihan atas talian

SKUAD Piala Belia Sarawak United FC III (SUFC III) guna kreativiti yang membolehkan mereka berlatih bersama-sama walaupun melakukannya di kediaman masing-masing.

Pengurus pasukan Nazri Ahmad Lai memberitahu, dengan menggunakan salah satu aplikasi media sosial seperti GoogleMeet, semua pemain saling dapat berhubung menerusi telefon pintar dan melakukan latihan.

Katanya, cara itu lebih meriah dan senang dikendalikan serta membuat pemantauan berbanding sebelum ini yang mana pemain hanya menghantar video masing-masing kepada jurulatih.

“Setakat ini, semua pemain sangat profesional, mereka melakukan semua program latihan yang diberikan para jurulatih dan dengan berlatih bersama juga, mereka akan lebih faham setiap gerakan atau senaman yang kita mahu.

“Para pemain juga tidak pernah mengeluh dengan program latihan yang kita buat sekarang, kita tahu ini masa yang sukar untuk seluruh negara tetapi sebagai pasukan profesional kita harus lakukan yang terbaik untuk menjaga kecergasan,” kata Nazri.

Nazri turut berharap, pemain akan tetap fokus dengan kerjaya sebagai pemain bola sepak dengan melakukan senaman semaksimum yang boleh.

“Ketika ini, mereka (pemain) berada di rumah penginapan yang disediakan oleh pihak pengurusan di Miri, jadi mereka ‘fresh’ dan apabila tiba saat masuk keadaan normal nanti, mereka akan kembali dengan semangat baharu dan ‘laparkan pretasi,” ujarnya.

Sementara itu, beliau amat berpuas hati dengan disiplin yang ditunjukkan para pemain walaupun sekadar berlatih daripada rumah.

“Saya akan memantau latihan yang dijalankan pemain dengan dibimbing oleh para jurulatih dan mereka melakukannya dengan baik.

“Semua orang rindukan padang bola, tapi kita terpaksa akur dengan keadaan semasa. Marilah kita sama-sama berdoa agar masalah Covid-19 yang melanda seluruh dunia ini akan selesai dan kita dapat menikmati bola sepak seperti biasa,” jelasnya.

Semua jadual perlawanan Piala Belia 2021 musim ini ditangguhkan sejak 1 Jun lalu ekoran pandemik Covid-19 yang mana Kerajaan Malaysia menguatkuasakan Perintah Kawalan Pergerakan (PKP) 1 hingga 14 Jun ini.

Belum ada tarikh atau jadual baharu Piala Belia 2021 tetapi ia dijangka hanya akan diteruskan selepas keadaan selamat atau negara bebas Covid-19.

Dalam pada itu, SUFC III membariskan seramai 29 pemain terdiri daripada 15 pemain senior dan 14 pemain muda lepasan sekolah yang akan menggalas tanggungjawab dalam memperbaiki kedudukan lebih baik dalam kejohanan itu nanti.

Selain menampilkan ketua jurulatihnya, Pengiran Bala dan dibantu Mohamad Hakimi Man, skuad itu turut dibimbing jurulatih Abu Bakar Amran, Fadillah Ibrahim, Saller dan Ishya Sabu.

SUFC III diundi dalam Kumpulan C (Tengah) membabitkan Terengganu FC IV, Sabah FC IV, PJ City FC, Kuching City FC dan Selangor FC.

Oleh ADI SAFARMAN

See author's posts


Penduduk Kampung Benawa turut dapat bantuan

JIKU JUGUONG

MARUDI : Sebanyak 44 buah rumah  di Kampung
Benawa menerima sumbangan bantuan makanan asas, Covid-19 ekoran Perintah
Kawalan Pergerakan (PKP) dilaksanakan.

Ketua KampungHasbie Sulaiman bagi mewakili seluruh
penduduk di kampung itu ingin mengucapkan terima kasih kepaha kerajaan dan
wakil rakyat Dr Penguang Manggil serta
semua pihak yang terlibat di dalam menjayakan
program penyerahan sumbangan tersebut.

Sumbangan ini katanaya dapat meringankan beban
penduduk kampung untuk mendapatkan bekalan makanan ini kerana terdapat
segelintir penduduk yang terputus bekalan makanan sepanjang tempoh PKP akibat
penularan wabak Covid-19.

Beliau melahirkan harapan agar   negara segera bebas
daripada penularan wabak tersebut yang semakin serius pada masa kini agar rakyat dapat melakukan aktiviti-aktiviti harian dan
bekerja seperti biasa.

Dalam pada itu Hasbie menasihati
penduduk kampung supaya sentiasa menjaga kebersihan diri dan mematuhi PKP.

“Duduk di rumah
sepanjang tempoh PKP dilaksanakan dan keluar hanya jika ada urusan penting,”
nasihat Hasbie kepada penduduk kampung.

See author's posts


Pakistan, China mahu sekatan Afghanistan ditamatkan

NEW DELHI: Pakistan dan China mahu sekatan unilateral ke atas Afghanistan dihentikan dan menggesa masyarakat dunia supaya terlibat secara konstruktif dengan kerajaan sementara Afghanistan.

Menteri Luar Pakistan Bilawal Bhutto Zardari, Ahli Majlis Negara China dan Menteri Luar Qin Gang dan pemangku menteri luar Afghanistan Amir Khan Muttaqi berkata mereka telah bersetuju bekerjasama rapat untuk menggalakkan kestabilan serantau dan integrasi ekonomi.

“Ketiga-tiga pihak menggesa negara terlibat supaya menarik balik sekatan unilateral mereka terhadap Afghanistan dan memulangkan aset di luar negara untuk manfaat rakyat Afghanistan selain mewujudkan peluang untuk pembangunan ekonomi dan kemakmuran di Afghanistan,” menurut kenyataan bersama pada Isnin hasil pertemuan mereka di Islamabad pada Sabtu.

Berbilion dolar aset Afghanistan kekal dibekukan di luar negara, terutama di Amerika Syarikat, sejak Taliban mengambil alih kuasa di Kabul pada Ogos 2021.

“Para menteri itu menyeru masyarakat antarabangsa supaya melibatkan diri secara konstruktif dengan pihak Afghanistan,” menurut kenyataan bersama itu.

Ia menonjolkan kerjasama tiga hala dalam menggalakkan ketersambungan dan menyokong pelbagai projek serantau yang dirancang.

“Ketiga-tiga pihak mengesahkan keazaman mereka untuk memanfaatkan sepenuhnya potensi Afghanistan sebagai hab untuk keterhubungan serantau,” menurut kenyataan itu.

Mereka menekankan kerjasama lanjut menerusi Inisiatif Jalur dan Jalan China (BRI) dan bersetuju untuk bersama-sama memperluas Koridor Ekonomi China-Pakistan (CPEC) ke Afghanistan.

Negara-negara itu berkata projek sedia ada termasuk CASA-1000, TAPI, dan Keretapi Trans-Afghan, akan meningkatkan kesalinghubungan serantau serta memastikan kemakmuran ekonomi.

Projek CASA-1000 akan membolehkan Tajikistan dan Kyrgyzstan yang kaya dengan kuasa hidro untuk menjual lebihan elektrik kepada Pakistan dan Afghanistan pada musim panas manakala saluran paip TAPI sepanjang 1,840 km akan membawa gas asli dari Turkmenistan ke Afghanistan, Pakistan dan India.

Projek Keretapi Trans-Afghanistan yang melibatkan Uzbekistan, Afghanistan dan Pakistan akan menghubungkan Asia Tengah ke Laut Arab.

Menteri-menteri luar Afghanistan, Pakistan dan China akan mengenal pasti langkah selanjutnya untuk mengembangkan aktiviti perdagangan dan pergerakan manusia.

“Ketiga-tiga pihak bersetuju untuk meningkatkan perdagangan transit melalui Pelabuhan Gwadar,” menurut kenyataan itu yang merujuk kepada hab perdagangan laut mega di selatan Pakistan.

Mereka juga bersetuju untuk meningkatkan kerjasama dalam menangani ancaman keselamatan, militan, jenayah terancang dan penyeludupan dadah. – Bernama

See author's posts


34,000 penduduk selesai terima vaksin

KUCHING: Program Pemberian Vaksin dijalankan di empat pusat pemberian vaksin (PPV) iaitu di Klinik Kesihatan Santubong, Klinik Kesihatan Buntal, Klinik Kesihatan Telaga Air dan Masjid Darul Hana.

Lebih 34,000 penduduk kawasan Dewan Undangan Negeri (DUN) Pantai Damai dijangka selesai menerima vaksin pada penghujung Julai atau selewat-lewatnya awal Ogos.

Datuk Dr Abdul Rahman Junaidi berkata, PPV Masjid Darul Hana akan mula beroperasi Sabtu ini bagi menampung pemberian vaksin untuk penduduk Kawasan Seberang Hilir.

“Kita berterima kasih kepada Kementerian Kesihatan Malaysia (KKM) an Jawatakuasa Pengurusan Bencana Negeri Sarawka (JPBNS) kerana memberi kelulusan untuk membuka PPV di kawasan kita.

“Ia memberi kelegaan kerana memberi kemudahan kepada penduduk untuk menerima vaksin di lokasi berdekatan dengan rumah masing-masing,” katanya.

Tambahnya, setakat ini perjalanan pemberian vaksin berjalan dengan lancar dan tiada aduan diterima. Sokongan padu ketua masyarakat banyak membantu proses pemberian vaksin terutama di Santubong, Buntal dan Telaga Air.

Dr Abdul Rahman yang juga merupakan Menteri Muda Utiliti (Bekalan Air) menjelaskan, pembukaan empat PPV tersebut adalah untuk mengatasi masalah tidak berdaftar atau belum menerima panggilan vaksin.

Oleh AZREEN KERIA

See author's posts


‘Travellers Card’ jimat masa proses kemasukan sempadan

TINJAU… Dato Sri Lee Kim Shin bersama agensi dan jabatan di bawah JPBB Miri pada tinjauan persediaan pembukaan sempadan darat Brunei di ICQS Sungai Tujoh semalam.

MIRI: Warganegara asing termasuk Brunei dinasihatkan untuk mengisi ‘Travellers Card’ terlebih dahulu menerusi aplikasi MySejahtera bagi menjimatkan masa proses kemasukan sempadan.

Menteri Pengangkutan Sarawak Dato Sri Lee Kim Shin berkata demikian ketika bersama agensi dan jabatan di bawah Jawatankuasa Pengurusan Bencana Bahagian (JPBB) Miri mengadakan tinjauan persediaan pembukaan sempadan darat Brunei di Kompleks Imigresen, Kastam, Kuarantin dan Keselamatan (ICQS) Sungai Tujoh di sini semalam.

Katanya, tinjauan ini bertujuan memastikan persediaan rapi telah dilakukan menjelang pembukaan semula sempadan antara Brunei dan Malaysia pada 1 Ogos depan.

“Aliran trafik di ICQ Miri dijangka akan menjadi sangat tinggi kerana pengembaraan bukan sahaja warganegara Brunei tetapi juga warga tempatan akan memenuhi ICQ ini untuk pulang ke halaman rumah setelah pelaksanaan Perintah Kawalan Pergerakan (PKP) untuk menyekat penularan Covid-19 di Brunei ditarik balik.

“Seperkara penting, warganegara Brunei termasuk warganegara asing perlu mengisi ‘Travellers Card’ terlebih dahulu menerusi aplikasi MySejahtera,” jelasnya.

Beliau yang juga Ahli Dewan Undangan Negeri (ADUN) Senadin menambah, dengan mengisi awal ‘Travellers Card’ menerusi aplikasi MySejahtera akan menjimatkan masa proses kemasukan sempadan.

Pada tinjauan itu, beliau turut memeriksa semua struktur sedia ada serta menyemak semula keperluan papan-papan tanda termasuk LED yang telah disediakan sejak pembukaan semula sempadan negara untuk keperluan penting pada 1 April lepas.

Sehubungan itu, beliau turut mohon Jabatan Kerja Raya (JKR) menurap semula lubang dan jalan-jalan yang tidak rata di laluan masuk dan keluar di Kompleks ICQS tersebut.

Turut hadir, Residen Miri Abdul Aziz Mohd Yusuf, Ketua Imigresen Bahagian Miri Marie Ajeng, Pegawai Kesihatan Bahagian Miri Dr. P. Raviwharmman A/L Packierisamy dan PDRM, JKR, Jabatan Kastam DiRaja Malaysia (JKDM), Pejabat Daerah Miri, Jabatan Bomba dan Penyelamat Malaysia (JBPM), Majlis Bandaraya Miri (MBM), Angkatan Pertahanan Awam Malaysia (APAM) dan Jabatan Sukarelawan Malaysia (RELA).

Oleh ADUM LIU

See author's posts


Enam kes import baharu di China

BEIJING: Pihak berkuasa China semalam menerima laporan enam kes disahkan Covid-19, dengan tiga daripadanya adalah kes import.

Menurut Suruhanjaya Kesihatan Nasional China (NCH), tiga kes lagi adalah domestik iaitu dua dilaporkan di Wilayah Jilin dan satu di Wilayah Hubei, namun sehingga Isnin, tiada sebarang kematian direkodkan, lapor agensi berita Xinhua.

Pada Isnin, tiga pesakit sembuh dan dibenarkan keluar hospital, manakala jumlah kes yang kritikal meningkat dua hingga 10 orang.

Jumlah keseluruhan kes Covid-19 setakat ini disahkan mencecah 82,960 kes termasuk 85 pesakit masih lagi dirawat, 78,241kes sudah sembuh dan 4,634 kematian.

Selain itu, jumlah kes import direkodkan ialah 1,707kes dan daripada jumlah itu, 1,661 kes sudah sembuh dan 46 masih lagi berada di hospital dengan tiga pesakit dalam keadaan kritikal, namun tiada kematian kes import dicatatkan.

Menurut NHC lagi, sebanyak 5,054 kes kontak rapat masih di bawah pemerhatian selepas 292 dibenarkan keluar daripada pemerhatian perubatan.

Dalam pada itu, suruhanjaya turut melaporkan sebanyak 1,055 kes tidak bergejala, termasuk 29 kes daripada luar negara yang masih di bawah pemerhatian.

Selain itu, sebanyak 1,055 kes disahkan termasuk lima kematian dilaporkan di Wilayah Pentadbiran Khas (SAR) Hong Kong, 45 kes di Macau dan 440 di Taiwan termasuk tujuh kematian.

Secara keseluruhannya, 1,025 pesakit di Hong Kong, 44 di Macau dan 398 di Taiwan yang sudah dibenarkan keluar daripada hospital. – AFP

See author's posts


Pertanian bangunkan ekonomi masyarakat

BEKENU : Pertanian merupakan satu perniagaan yang mampu menjana pendapatan lumayan untuk para petani masa kini.

Menteri Muda Wanita, Keluarga dan Pembangunan Kanak-Kanak Rosey Yunus berkata, Kerajaan Sarawak memberi penekanan kepada sektor pertanian sebagai usaha untuk  memperkasakan dan membangunkan ekonomi masyarakat melalui pertanian.

Rosey yang juga Ahli Dewan Undangan Negeri (ADUN) Bekenu berkata demikian pada Majlis Penyerahan Bantuan Input kepada peserta di Kampung Rambai semalam.

“Timbalan Ketua Menteri, Datuk Amar Douglas Uggah Embas sangat progresif tentang pembangunan pertanian yang menyeluruh di Sarawak ini dengan menyediakan pelbagai peruntukan bagi membangunkan sektor ini,” tambah beliau.

Menurut Rosey lagi, ini merupakan pendekatan Kerajaan Sarawak yang diilhamkan oleh Ketua Menteri Datuk Patinggi Abang Johari Tun Openg untuk membantu rakyat di negeri ini.

Menyentuh tentang bantuan pertanian seperti anak benih, baja, racun dan peralatan yang disediakan oleh kerajaann ini, beliau berkata  semuanya nanti akan membawa pulangan hasil dan pendapatan kepada para penerimanya.

Justeru beliau menggesa masyarakat setempat untuk terus memberi sokongan kepada kerajaan yang memerintah demi menjamin kesinambungan pembangunan di kawasan masing-masing.

Sementara itu, Projek Pertanian Berkelompok (Porjek AFF) anjuran Pusat Khidmat Wakil Rakyat  Bekenu ini mempunyai tiga program pertanian iaitu Projek Kelapa Pandan yang disertai oleh 20 peserta, Projek Nanas (12 peserta) dan Projek Kopi (4 peserta).

Turut hadir  Pegawai Jabatan Pertanian Bekenu Ace Jawin, Ketua Kaum Amir Imran, Ketua Kaum Abdul Rahman dan Tuai Rumah Ayai Sawing.

Oleh Adum Liu

See author's posts